Fikzioa | Iritzia | Berria\nJaungoikoa eta Ama Birjina iraindu zituela esan zuten haiengan sinisten duten zenbaitek. Bagenekien fededunei lagundu egiten diela Jainkoak, baina orain urrunago ere joan dira: haren aldartea ulertzen hasi dira, eta badakite noiz sentitzen den irainduta. Epaileek salaketa hartu eta abiatu egin zuten, eta akusatuari deklaratzera joateko deitu zioten. Normala denez, ez zen auzitegira azaldu. Eta diot normala denez, ze Jainkoaren eta Ama Birjinaren kontrako epaiketa batera neu ere ez nintzateke joango. Nola azalduko dute haiek irainduta sentitu diren ala ez? Nortzuk izango dira akusazioaren lekukoak: apostoluak, Jesus umea, Espiritu Santua? Nola galdetuko die defentsak ea ez ote diren irainduta sentitzen egunero esaten diren milioika kaguenekin? Nori ordainduko dio akusazioak kalte ordaina, halakorik balego?\nEmakume batek eta txori batek ume bat egin zutela sinesten dutenek, Abrahamek bere semea Jainkoari eskaini nahia ontzat ematen dutenek, gizonaren saihetsetik sortu ginela esaten digutenek esango digute orain nork nor iraintzen duen?\nAkusatua atxilotu ez balute, barre egingo nuke, baina honek guztiak aspaldi utzi zion barregarria izateari. Zoritxarrez, errealitateak sarriegitan gainditzen du fikzioa.


Durangon aurrerapauso berria ematen ahaleginduko da Kanpanzar Arrasate – Arrasate Rugby Taldea\nDurangon aurrerapauso berria ematen ahaleginduko da Kanpanzar Arrasate\nPublicado por aurrerabegira en 11 de noviembre de 2021 11 de noviembre de 2021\nAstebeteko etenaldiaren ostean Arrasate Errugbi Taldeko seniorrek liga txapelketari berrekingo diote asteburu honetan eta, laugarren jardunaldiaren baitan, Durangori egingo diote bisita. Arripausuetan jokatuko den partidua zapatu arratsalderako deituta dago, 16:30ean hasita, eta bertan Julen Barrutiaren mutilek ikasturteko hirugarren garaipena bilatuko dute.\nLiga hasiera ona izaten ari da Kanpanzar Arrasaterentzat, 10 punturekin sailkapeneko bigarrenak baitira Mojategikoak. Denboraldia garaipenarekin estreinatu zuten Barrutiaren mutilek, Bera Beraren kontra Mojategin lortutakoa. Handik astebetera, nahiz eta errenta gutxigatik izan, esku hutsik etorri ziren Saratik. Orain direla 15 egun, baina, garaipenaren zapore gozoa dastatu zuten berriro ere, oraingo honetan baja ugarirekin zegoen Txingudiri sekulako jipoia emanez (105-0) Mojategin.\nTestuinguru honetan, egungo lider Elorrioren erritmoari nolabait eutsi dion talde bakarra da Kanpanzar Arrasate, bizkaitarrak baino bost puntu gutxiagorekin dagoela. Bederatzi punturekin Errioxa eta La Unica daude; Sarako Izarrak, aldiz, zortzi dauzka. Gauzak horrela, estutasuna da nagusi sailkapen buruan, eta Arripausuetatik garaipena ekarriz gero aurrerapauso nabarmena emango luke Arrasateko taldeak.\nDurangok ez du nahi bezala hasi denboraldia, hiru partiduetatik bakarra irabazi baitu, etxean eta sailkapen zuloan dagoen Atletiko San Sebastianen kontra, hain justu ere. Beste biak, talde indartsuenen artean dauden Errioxa eta Elorrioren zelaietan jokatutakoak, galdu egin dituzte, azken hau errenta handiagatik (59-5), gainera. Une honetan azkenaurreko sailkatua da Durango bost punturekin, Bera Bera eta Atletiko San Sebastianekin berdinduta, eta oraindik punturik urratu ez duen Txingudiren aurretik.\nHala eta guztiz ere, Barrutiaren mutilek zuhurtasunez ekin beharko diote zapatuko lehiari, esan bezala, Durangok orain arte onenen artean egotera deituta dauden aurkarien kontra neurtu baititu indarrak. Sailkapenak erakusten duena baino indartsuagoa izan daitekeen aurkaria edukiko du aurrean Kanpanzar Arrasatek eta, zalantza izpirik gabe, Bizkaia aldetik garaipena ekartzen badu, sailkapen buruko taldeen artean egoteko hautagaitza aurkeztuko du ofizialki.\nIragan denboraldian Durangoren kontra Mojategin jokatutako partidua.\nSeniorrek ez bezala, asteburu honetan emakumezkoen taldeak eta 16 zein 14 urtez azpikoek atsedena izango dute. Izan ere, Gipuzkoako selekzioak entrenamendu saioak burutuko ditu, gizonezkoek Lasarteko Michelin errugbi zelaian eta, Eibarko Unben, emakumezkoek. Bestetik, eta astero legez, Errugbi Eskolako neska-mutikoek entrenamendu saioa buruko dute Mojategin igandean, 10:30ean hasita.\nAzkenik, asteburu honetan Arrasate Errugbi Taldeak ekipo guztien aurkezpen ofiziala egingo du. Zapatu goizean, 11:00etan hasita, Seber Altube enparantzan burutuko den ekitaldian, klub zuri-moreko ekipo guztiek argazki ofiziala aterako dute.


Emakumeen Nazioarteko Eguna ospatzeko egitaraua - Berriak - Ormaiztegi\nEmakumeen Nazioarteko Eguna ospatzeko egitaraua\n'Akelarre' filmak, hitzaldi-topaketak eta '80 amandre' ipuin saioak osatuko dute\nOrmaiztegiko Udalak eta Zumalakarregi Museoak Emakumeen Nazioarteko Eguna ospatzeko egitaraua prestatu dute. Ekitaldiak ez dira martxoaren 8ko egunera mugatuko, baizik eta egun batzuk lehenago hasiko dira.\nAkelarre filmak emango dio hasiera egitarauari. martxoaren 4ean. Pablo Agüerok zuzendutako filmak Zugarramurdin XVII. mendearen hasieran sorginak izatearen akusaziopean Inkisizioak jazarturiko emakumeen aurkako prozesua kontatzen du. Pelikula Donostiako Zinemaldian estreinatu zuten eta Espainiako Goya sarietan 8 garaikur irabazi zituen, horien artean jantzi eta musika onenaren ataletakoak. 19:00etan hasiko da emanaldia, Gizarte Etxean, eta sarrera doan da.\nMartxoaren 8an Elkar ezagutuz / ¡Nos conocemos tomando un té? hitzaldi-topaketa izango dugu Gizarte Etxean, 17:00etan hasita.Esperientziak partekatzea helburu duen topaketa interkultural eta belaunaldi arteko horretan nahi duenak har dezake parte giro ireki eta informal batean, katilu batetik txokolate gozo eta beroa dastatu bitartean. Hura amaitutakoan Goierriko Mugimendu Feministak Ordizian deitutako mobilizaziora (19:00etan) joateko gonbitea luzatzen dizuegu.\nAzkenik, martxoaren 12an Dorleta Kortazar ipuin kontalaria izango dugu herrian. 80 amandre helduentzako ipuin saioa eskainiko du Gizarte Etxean, 18:30ean hasita. Jorge Oteizak zioenez, 80 amandre behar omen dira antzinako emakumeak egungoekin lotzeko. Dorleta Kortazarrek 4 amandreren istorioekin osatzen du bere saioa. "Ametsak, desioak, lana eta tristurak mototsean kiribildu eta munduari irribarre egiten ikasi zuten emakumeen istorioak dira. Esku zailduak, sabel puztuak, begirada galduak, eta batez ere irribarrea begietan duten amandreak, amamak, amonak, amatxiak, amumak..."


Arreta tradizionala duen dementzia duen pertsona-talde baten eta pertsona ardatz duen arreta duen talde baten inplikazioa aztertzea | Instituto Matia\nHasieraArgitalpenakArreta tradizionala duen dementzia duen pertsona-talde baten eta pertsona ardatz duen arreta duen talde baten inplikazioa aztertzea\nEgilea: Suarez, N., Mondragón, G., García, A., Diaz - Veiga, P., Sancho, M.\nBizitegi-ingurunean dementzia duten pertsonek apatia-maila handia eta ingurunearekiko deskonexioa dute. Estimulaziorik eza eta jarduera pertsonalizatuen maiztasun txikia, egoitza-zentroen ezaugarriak, portaera horiek errazten dituzten testuinguru-elementuak izan daitezke. Pertsonan oinarritutako arreta-ereduak (MACP) pertsonek beren baliabideekin, interesekin eta premiekin bat datozen eguneroko jardueretan parte hartzea sustatzen du. Ikerketa honen helburua da unitate psikogeriatrikoetan bizi diren 2 erabiltzaile-taldetan eguneroko jardueretan inplikatzeko eta desinplikatzeko portaeren maiztasuna alderatzea, talde horietako batek eredu tradizionalaren arabera lagunduta eta besteak MACPren arabera.\nAzterlanean, narriadura kognitiboa duten eta unitate psikogeriatrikoetako egoiliarrak diren 28 subjektuk parte hartu zuten: 14 erabiltzailek unitate tradizional bat erabili zuten (kontrol-taldea) eta 14k MACP (talde esperimentala). Taldeak baliokideak izan ziren narriadura kognitiboari, gaitasun funtzionalei eta sartzeko gaitasunei dagokienez. Inplikazio/Engagement Erregistroa erabili zen bi taldeetan inplikazio-portaeren 12 kategorien maiztasuna behatzeko 2 aldi desberdinetan: MACPrekin lotutako esku-hartzeen aurretik eta esku-hartzeak hasi eta 18 hilabetera.\nBi talde horiek beren inplikazio-portaeren maiztasuna areagotu zuten post aldian; hala ere, talde esperimentalak desinplikazio-portaerak murriztu zituen, eta kontrol-taldeak, berriz, areagotu.\nDatuekin bat etorriz, MACPrekin lotutako esku-hartzeek ingurunearekiko deskonexio-portaerak minimiza ditzakete bizitegi-testuinguruan, pertsonak testuinguruarekin lotuz eta eguneroko bizitzako jardueretan parte hartzea eta inplikatzea erraztuz.


PIPERPOLIS: Nogen taldearen ‘Under alt’ lana ezagutu dugu - Arrosa\nGaurko saioan Nogen taldeko Eider batu zaigu. Bederatzi kantu bildu dituzte disko berrian, eta estilo berari eutsi arren, taldearen “eboluzio naturala” islatzen duela uste du taldeak. Abenduan hasiko dute aurkezpen bira. Abenduaren 4ean aurrekoa bukatu zuten leku berean, Donostiako Viktoria Eugenia antzokian. aurreko lanarekin egin bezala, danierara jo dute disko berriari izenburua jartzeko.\nThe post PIPERPOLIS: Nogen taldearen ‘Under alt’ lana ezagutu dugu first appeared on Bilbo Hiria irratia.\nPosted in PiperpolisTagged #kultura #musika\nADI - Leenalchi Korear taldea ezagutzen?


Irakaskuntzako euskal Kooperatibek ikaslea erdigunean jartzen |\nIrakaskuntzako euskal Kooperatibek eraldaketa prozesu sakon bati ekin diote, ikaslea erdigunean jartzeko helburuarekin\nZer da ERKIDE-Irakaskuntza? Zein erakunde ordezkatzen ditu?\nERKIDE-Irakaskuntza Irakaskuntzako Kooperatiben Elkartea da, Euskadiko Kooperatiben ikastetxeen (ikastolen, eskolen, euskaltegien, unibertsitateen) ordezkari izateko jaio zena, eta ERKIDE Lan, Irakaskuntza, Kreditu eta Kontsumoko Kooperatiben Federazioaren barruan dagoena.\nHaien interesak eta kezkak adierazteko bide bat izateaz gain, irakaskuntzako kooperatibak sortzea eta sustatzea dira bere helburu nagusiak, eta martxan jartzen dituen ekimenen bidez, haien garapena bultzatu nahi du. Gaur egun, irakaskuntza-arloko 82 kooperatiba daude elkartearen barruan. Horietako 48 gurasoen kooperatibak dira; 24, kooperatiba integralak, non bazkide erabiltzaileak eta lan-bazkideak maila berean ordezkatuta dauden; eta 10 irakasleen kooperatibak dira. Guztira Euskadiko itunpeko sarearen % 35 kooperatiben esku dago. Horrez gain, azpimarratu beharra dago kooperatiba horietan 51.688 bazkide eta 6.080 langile daudela, eta 72.637 ikaslek ikasten dutela bertan.\nNola integratzen da ERKIDE-Irakaskuntza ERKIDEren barruan?\nEzin hobeto, hala ERKIDEn nola gainerako kooperatiba-mugimenduan. ERKIDEren Artezkaritza Kontseiluan parte hartzeaz gain, Irakaskuntzako Elkarte Sektoriala Euskadiko Kooperatiben Konfederazioan (KONFEKOOPen), Euskadiko Kooperatiben Goren Kontseiluan (EKGKn) eta Elkar-Lan, Koop.E.ren Artezkaritza Kontseiluan presente dago, ERKIDEn daukan ordezkaritzaren bidez. Erabateko sintonian eta koordinazio osoz lan egiten dugu, eta irakaskuntzako kooperatibentzat hobekuntzak ekar ditzaketen proiektuak eta proposamenak bideratzen ditugu. Eusko Jaurlaritzaren eta Kooperatiben Mugimenduaren artean sinatutako Lankidetza-hitzarmena, Kooperatiben Legearen aldaketa edo irakaskuntzako kooperatibek Euskadiko Eskola Kontseiluan daukaten parte-hartzea dira horren erakusgarri.\nZeintzuk dira hezkuntza-sektorean eredu kooperatiboak dituen berezitasunak eta abantailak?\nERKIDE – Irakaskuntza osatzen dugun zentroek oso presente ditugu gure hezkuntza-zentroen bereizgarri nagusiak: Irakaskuntzako Kooperatibak gara, eta lege orokor zein autonomikoetako arauetan jasotakoak aintzat hartuta, ezaugarri bereziak ditugu. Hala ere, gure ikastetxeen beste bi berezitasun nabarmenduko nituzke nik.\nHorietako lehena, hezkuntza-sektoreko gainerako zentroetatik argi bereizten gaituena, zera da, federatutako kooperatiba gehienek “erabilera publikoko” erakundeen izendapena jaso dutela Eusko Jaurlaritzaren eskutik. Horretarako, lehendabizi, kooperatibek Gizarte Ekimeneko Kooperatiben izendapena jaso behar dute, eta hori lortzeko, ezinbestekoa da zenbait eskakizun zehatz betetzea: irabazia lortzeko asmorik ez izatea, batetik, eta haien jardunaren bitartez, Euskadiko interes orokorrari laguntzea, bestetik.\nIkastetxeen beste sozietate-izaeren aldean, desberdintzen gaituen bigarren ezaugarria, aldiz, beste hau da: haien jarduna amaituko balitz, irakaskuntzako kooperatiben ondarea, normalean eskatzen ez diren ekarpenak bazkideei itzuli ondoren, Administrazio Publikoaren eskuetara itzuliko litzatekeela. Zalantzarik gabe, horrek bakar eta berezi egiten gaitu gure sektorean.\nHedabideek Euskal Hezkuntza Lege berri batez hitz egiten dute. Zein Da ERKIDE-Irakaskuntzaren ikuspegia gain honetan?\nERKIDE-Irakaskuntzak urteak daramatza horrelako neurri bat eskatzen, Euskal Hezkuntza Sistema osoa eta zentro guzti-guztiak arautuko dituena, horien titularra edozein dela ere. Ezin ahaztu dezakegu Euskal Eskola Publikoaren legea baino ez daukagula, sistemaren erdiarentzat besterik balio ez duena eta dagoeneko 25 urte bete dituena. Lege horrek Euskal Hezkuntza Sistema zerbitzu publiko bat dela aldarrikatzen du, zentroen izaera eta nortasuna errespetatzera dei egiten du eta baliabideen banaketak bidezkoa izan behar duela dio. Hau da, Euskal Hezkuntza Lege baten beharra aldarrikatzen du. Hortaz, ilusio eta arreta handiz jaso dugu iragarpena, are gehiago kontuan hartuta Eusko Jaurlaritzak data jarri diola lege horri, 2019. urtea, eta aurretik Hezkuntza Itun bat lantzeari ekin diola.\nAurretiko Hizkuntza Itun bat?\nBai. Ikasturte honen hasieran, Hezkuntza Sailak hezkuntza eta gizarte-arloko hainbat eragile elkartu zituen, besteak beste ERKIDE-Irakaskuntza. Bertan, Hezkuntzaren aldeko Akordio bat bultzatzeko metodologia eta egutegia azaldu zizkigun. Hori lortzeko, bost lan-esparru zehaztu dituzte, hezkuntzaren funtsezko osagaiak ardatz hartuta: bizikidetza, hizkuntzak, ebaluazioa, zentroen autonomia eta hezkuntzaren modernizazioa. Elkarrekin hausnarketa prozesu bat egitea da gakoa, etorkizuneko Euskal Hezkuntza Legeari ekiteko oinarrizko printzipioak adosteko lagungarri izan dadin. Eta ikasturte honen amaieran lortu nahi da akordio hori. Hezkuntza itunaren prozesua eta etorkizuneko hezkuntza legearen prestaketa arreta handiz jarraitzeaz gain, lan egiteko eta ardurak hartzeko prest dago ERKIDE-Irakaskuntza, sistema osoaren ikuspegia kontuan hartuta, etorkizuneko erronkei erantzuteko helburuarekin. Horretarako, esparru honetan dagoen aniztasuna aintzat hartu eta errespetatu egin behar da, eta, beraz, adostasunak lortzeko jarrera irekia ezinbestekoa da.\nIkasle Kooperatibak sortzeko lanean ari zaretela entzun dugu. Azalduko diguzu zer diren eta zeintzuk diren haien helburuak?\nIkasleei kooperatiben errealitatea eta balioak helarazi ahal izateko, zenbait kooperatiba-taldek ikasle-kooperatiben esperientzia martxan jarri zutela jakin bagenekien, eta esperientzia horiek bertatik bertara ezagutzeko erabakia hartu genuen. Horretarako, esperientzia zehatzen berri jasotzeko lan-saioak antolatu genituen, eta Kataluniako hezkuntza-zentroetara egin genuen bisita martxan zeuden ikasleen kooperatibak zuzenean ezagutzeko baliatu genuen.\nKooperatiba horien bitartez, gure ikasleek, eskola garaian, kooperatibismoa bertatik bertara ezagutu dezaten nahi dugu, kooperatiba bat sortzea, ikasturte osoan bertan lan egitea eta ikasturte amaieran ixtea baita esperientzia horren helburua. Horrela, lan kooperatiboaren esperientzia-gelak sustatu eta hainbat oinarrizko konpetentzia eta ekiteko gaitasun garatzen dira.\nHasierako bultzadaren ondoren, 2016-17 ikasturtean, ikasleen 8 kooperatiba sortu ziren, baina aurten kopuru hori gainditzea espero dugu.\nHorrez gain, kooperatibismoa ezagutzera emateko beste ekintzaren bat egiten duzue?\nBai. Duela hainbat urte, “ikasgeletan kooperatibismoa ezagutzera emateko kanpaina” jarri genuen abian, eta 40 prestakuntza-saio eskaintzen zaizkie Bigarren Hezkuntzako eta Batxilergoko ikasleei. Horrez gain, ikasturte honetan, lanean kooperatibismoa zabaltzeko lan-ildo berri bat jarri dugu abian. Kooperatibako langileen artean lan kooperatiboa ezartzea da helburua, hau da, lankideekin modu kooperatiboan lan egitea, zentroaren antolakuntzan bertan, eta dagoeneko jardunaldi bat egin dugu, esperientzia zehatz oso interesgarriekin.\nAukera hau ere baliatu nahi dut esateko, laster, Ikaskidetza Programari buruzko liburu bat argitaratuko dugula, EKGK eta HUHEZIrekin batera, irakaskuntzako kooperatiba askotako ikasgeletan ikaskuntza kooperatiboa ezartzeko hainbat urtez egindako lanaren berri emango duena.\nDuela gutxi Estatuko hainbat ikastetxe bisitatu dituzue. Zeintzuk dira bisita horien ondorioak?\nBeti eman diogu garrantzia handia izaera didaktikoko irteerak egiteko aukerari eta hezkuntza-arloan berritzaileak izan daitezkeen eta gure kooperatibei hobetzeko proposamenak eskaintzeko zein aldaketak bultzatzeko gai izan daitezkeen beste esperientzia eta hezkuntza-eredu batzuk ezagutzeari. Horren erakusgarri dira Finlandiara, Holandara, Belgikara eta Kanadara egin ditugun bidaiak. Hala ere, duela hiru urte ohartu ginen hezkuntza berritzeko erronkan abangoardian zeuden hainbat zentro zeudela gugandik hurbilago, eta emaitza pedagogiko onak zituztela, gainera. Horrenbestez, azken bi ikasturteetan, hezkuntzaren berrikuntzan puntakoak diren zenbait zentro bisitatu ditugu Bartzelonan eta Madrilen.\nProposamen metodologiko berriak eta emaitza onak dituzten antolatzeko marko berriak bertatik bertara ezagutzeko aukera izateaz gain, kooperatibek abian jarritako berrikuntzaren bidearen norabidea egokia dela baieztatu ahal izan dugu bisita hauetan. Esango nuke horixe izan dela ondorio nagusia.\nGaur egun, irakaskuntzako euskal kooperatibek nahiko argi daukate gizarteak eskatzen duen eredu pedagogikoaren marko berria, irakaskuntza-ikaskuntza prozesuan beharrezkoa den paradigma aldaketa. Hori dela-eta, zentroek eraldaketa prozesu sakon bati ekin diote, ikaslea erdigunean jartzeko, ikasgelak eta eskola antolatzeko moduak eraldatzeko eta metodologia berriak ezartzeko, zentro horietan dagoeneko ikus daitekeen moduan.\nKategoria: IRITZIA Etiketak Bestelakoak, Hezkuntza, Kooperatibismo. Gorde lotura.\n← Konfekoop-IMQ hitzarmena\nASEkoop – Kooperatiba Aholkulari Seniorren Elkartea →


Irriak eta emozioa bat Gure Zirkuan - Gipuzkoako Hitza\nIrriak eta emozioa bat Gure Zirkuan\n2020, uztailak 24 Albisteak, gipuzkoa, Gizartea, Kultura 690\nIzugarria da. Barre egiten duzu, ikusten duzu zer abilezia dauden hementxe bertan, zer desberdinak, eta umeekin etortzeko ere kristoren aukera da. Helduok ondo pasatzen dugu, baina umeek ere bai”. 3 eta 6 urteko umeekin izan dira Gure Zirkua ikusten, asteazken arratsaldean, Orion, herriko bertako familia bat. Seme nagusiari akrobaziak gustatu zaizkio gehien: “Mutil txikia ere atera da monopatinean, eta akrobaziak gustatu zaizkio bereziki semeari. Barre ere egin du, baina pasarte batzuk oraindik ez ditu ulertzen, helduontzako direlako bereziki”.\nAurreko bi urteetan ere ikusi zuten bertako zirkua, eta aurtengo udan bigarrenez ere ikusiko luke gustura. “Merezi du, asko”.\nAsteazkenean, toki askotako jendea dago ilaran, karpara sartzeko zain. Denei ezin galdetu nondik etorriak diren, baina bakar batzuei bai: Zarautz, Usurbil, Arrasate, Bergara, Bilbo, Orio…\nEsaterako, emanaldiaz gozatzen izan da Hendaian oporretan dagoen Bergarako eta Arrasateko familia bat. Poxpolo eta haren laguna gustatu zaizkie gehien umeei; pailazoak. Helduei,berriz, guzti-guztia. “Musika, ikuskizuna… eta antolakuntza ere bikaina. Demasa izan da”, adierazi du amak. Amonak ere antzeko sentsazioa dauka: “Dena zoragarria iruditu zait, oso lan polita. Benetan pozik nago ikusteko aukera izan dudalako”. Horixe esan, eta Poxpolorekin argazkia ateratzera joan dira. Izan ere, emanaldia amaitu, ateak zabaldu, eta berehala atera dira Gure Zirkuko protagonistak jendea agurtzera eta ume nahiz helduekin argazkiak ateratzera.\nSaioaz, berriz, zer esan? Zirkuko haurrek iaz ikusleak harrituta utzi zituzten, eta aurten are zirrara handiagoa eragin dute. Ikusle sentiberenak hunkitzeraino. Horretan lagundu du Poxpolok berak ere (Iker Galartza), samur-samur jarri baita kantuan Elene Galartza alabaren emanaldia aurkezteko, eta hura bikain ibili da trapezioan, musika goxo eta samurrak lagunduta.\nBizitasunez beteak izan dira, berriz, beste umeen saioak. Zenbat itzulipurdi eta salto, zenbat uztai, eta zenbat buelta gurpil bakarreko bizikletarekin… Umeek nahiz helduek oso gustura hartu dute zirkuko txikien ikuskizuna. Haurrak adi-adi egon dira magoaren saioari ere, haren trukoak atzeman nahian.\nTxalo zaparrada gehienak amaierakoak kenduta Ekainek jaso ditu, malabarrekin. Sekulako ikuskizuna eman du, aurrena kapela dotoreekin, gero baloiekin, ondoren malabarrekin, eta uztaiekin azkenik. Malabarrek hartzen zuten abiadura edonor aho zabalik uztekoa izan da, eta halaxe iritzi diote ikusleek beren esku zartekin. Artista azpeitiarrak aurreratua zuen komunikabideetan malabarrekin ariko zela aurten ere: “Amak esaten dit oso abila naizela eta ez uzteko malabarrak, beraz…”.\nArtista guztiek erakutsi dituzte abilezia ikaragarriak. Esaterako, Garazik soka gainean ikuskizun ederra eskaini du, nahiz eta iazkoa gainditzea zaila izan. Agurtzanek ere, zapi berdean gora eta behera, magiaz bete du giroa. Gerri bigunetan bigunena ere han ibili da, eta Don Martinek aurkezle lanak fin egin ditu, Poxpolo bihurria pazientziarekin hartuz. Irri ugari eragin dute Gure Zirkuko pailazoek.\nBalioak begi bistan\nKontuak kontu, iaz bezala, aurten ere sumatzen zaio Gure Zirkuari intentzio bat, magiaz eta ikuskizunaz harago doana. Badirudi lantaldeak badituela jaso eta eman nahi dituen balio batzuk, gure kulturaren transmisioan bere alea jarri nahi duela: nabari da euskal kultura eta nortasuna presente dituztela; familiaren eta haurren gorazarrea egiten dutela; eta musika, zirkuan ere, lehen mailan jartzen dutela. Itxura batean, ikusleek eskertu dute. Han aritu dira, Hamalau atso tronpeta jotzen nahiz Gora gora Euskal Herria! abestuz. Amaiera ere kantuan egin dute, baina… Dena ere ez dugu kontatuko.


sarean.com: apirila 2001 Archives\n« martxoa 2001 | Main | maiatza 2001 »\n2001ko apirilak 26, Osteguna\nGizarte digitaleko kultur albistegiak\nAldizkari digitalen artikulu luzeen ondoan, weblog edo weblog itxurako aldizkari digitalek testu sintetikoa, sarrera modukoa eta loturak eskaintzen dituzte, sarean topatutako informazio interesgarrietara jo dezagun.\n2001ko apirilak 19, Osteguna\nKomunikabide handiek atera ez zituztenak\nIzkutatutako albiste asko sarean ageri dira. Project Censored izeneko webgune batean aurkituko ditugu. Bertan aipatzen dira 2000. urtean EEBBetako komunikabide handiek nahita baztertu zituzten informazioen kasurik harrigarrienak, deigarrienak edo lazgarrienak biltzen dira, Top 10 eta guzti.\n2001ko apirilak 12, Osteguna\nFedegabeak sarean hedatzen doaz\nGure artean egunotan sinismen katolikoen goiengo gradua ikusten ari gara, nahiz eta badakigun beste herrialde batzuetan eta hemen beste garai batzuetan askoz ere handiagoa zela erligioaren presentzia. Sarean ere denetarik aurki dezakegu: katolikoen Aita Santuaren webgunea, Opus Dei-rena, Hezbollah-rena edo eliza ebangelikoenak.\n2001ko apirilak 5, Osteguna\nInjustice izenekoa, ez da kaltegarria\nPalestinarren aldeko birusa informatiboa dela esan daiteke, kutsatutako ordenagailuaren disko gogorrari ez baitio kalterik egiten, baina molestagarria da. Ustez Palestinaren aldeko ekintzaile batzuek sortu dute, birusen komunikazio boterea aurkitu duten ekintzaileak. Izan ere, birusak palestinarren egoeraz informatuko gaitu eta, ondoren, bere burua hedatuko du kutsatutako ordenagailutik posta bidez beste batzuetara.


Haur danborrada: 80ko hamarkadan hasi zen idazten parekidetasunaren historia - Irutxuloko Hitza : Irutxuloko Hitza\nHaur danborrada: 80ko hamarkadan hasi zen idazten parekidetasunaren historia\nDonostiako kaleetan, lehen aldiz, 1927ko urtarrilaren 20an desfilatu zuen haur danborradak. Ordea, 1985. urtera arte neskek ez zuten desfilatu danborra edo barrila jotzen, eta 1995ean izan zen estreinakoz neska bat Danbor Nagusia.\nEaso Ederraren karroza, Euskal Billeraren 1927ko haurren lehen danborradan. (Argazkia: Kutxateka)\nUrtarrilaren 20an ospatzen den San Sebastian eguna berezia da donostiarrentzat, eta bereziki haur danborradan parte hartzen duten konpainia zein ehunka neska-mutilentzat. Alderdi Ederretik abiatzen den desfilea hiriaren ikurretako bat da. Lehen haur danborrada Euskal Billerarena izan zen. 1927ko urtarrilaren 20an, goizeko hamaiketan, atera zen eta Konstituzio plazara abiatu ziren. Udaletxearen aurrean, danborradaren ohiko martxak interpretatu zituzten.\nEspainiako gerraren eraginez etena egin ondoren, desfileak berriro egiten hasi ziren. 1961ean gaur egun ezagutzen den formatuan egin zen haur danborrada. 8 eta 12 urte arteko 300 haur inguruk parte hartu zuten. Urteekin jatorrizko haur danborrada zabaldu zen, eta konpainia berriak sortu ziren.\n1984ko azaroan Kultur eta Turismo Ekintzetxeko Zuzendaritza Batzordeak ikastetxeek egindako proposamena onartu zuen. Horren arabera, neskek haur danborradan parte hartzea onartu zen «baldin eta euren sexua bereiziko dituzten xehetasunak (ile luzea eta belarritakoak) ezkutatzen badituzte». Horrela, 1985eko desfilean neskak danborradan danborra edo barrila jotzen hasi ziren.\nBi urte beranduago, 1987an, lehen aldiz neska batek bere ikastetxeko haur danborrada zuzendu zuen. Hain zuzen ere, Axular Lizeoko Eunate Eizagirrek. 1995ean, berriz, estreinakoz neska bat izan zen Danbor Nagusia; San Jose de Calasanz ikastetxeko Saioa Iranzo.\n2012an Donostia Festak sailak pertsonaia berriak sartu zituen haur danborradan: batelaria, urketaria, inudea, irulea eta palafrezaina. Era berean, aldaketak egin zituzten karrozan. Ordura arte, karrozan neskak baino ez ziren joaten: Easo Ederra eta Ohorezko Damak, Donostiako emakumeen edertasunaren adierazgarri gisa. Ordutik aurrera, ordea, parte hartzea zabaldu eta karrozaren osaera eguneratu zuten, pixkanaka, generoko estereotipoak festatik ezabatzeko. 2012an ere lehen aldiz neska bat izan zen jeneralaren laguntzailea, eta urtebete beranduago neska bat izan zen jenerala.\n2014an hiritarraren pertsonaia sortu zuten, eta hurrengo urteetan karrozara batu ziren artzaina, mandazaina, notarioa, merkataria eta arrantzalea. Hiriaren festa giroaren eta XIX. mendean zeuden ofizio batzuen ordezkariak dira, eta neska zein mutil izan daitezke. Azken berrikuntza 2018an egin zuten: emakume alkatearen pertsonaia. XIX. mendeko inauterietatik ateratakoa da.


Australian, Monash Unibertsitateko ikerlari talde batek euri-ura edangarria dela ebatzi du, baina beti ere baldintza batzuk betetzen badira.\nAustraliako Adelaidan oso zabaldutako ohitura da euri-ura aprobetxatzea, hainbat lekutan ur-biltegiak ipiniz, edangarri bihurtzeko. Ikerlariek hiri horretako 300 boluntariorekin egin zuten ikerketa: batzuei ura iragazteko tresneria eman zieten, eta beste batzuei –haiek jakin gabe– ura ia iragazi gabe jasotzen zuen tresneria banatu zieten.\nUrtebete eta gero, ikerketan parte hartu zuten guztiek osasun-maila bera zutela ikusi zuten; ez gastroenteritisa ezta beste gaixotasunik ere, ez ziren ugaritu euri-ur iragazia eta ia iragazi gabea edan zutenen artean.\nIkerlariek garbi adierazi dute lekuan lekuko egoera aztertu behar dela –kutsaduraz ari ote dira?–, baina ur edangarria falta den lekuetan, agian, oso konponbide interesgarria izan daitekeela euriarena baliatzea.


Euskal Abertzaletasunaren Agiritegia - Sabino Arana Fundazioa\nZure bisita baloratu\nErakusketa ibiltariak /\nEuskal Abertzaletasunaren agiriak\nLiburutegia & Hemeroteka\nMemoriaren berri ematea\nGregorio Arrieni omenaldia Gure herriaren historiaren ikertzaile eta zabaltzaile nekaezina\nErakusketa ibiltariak / Kolaborazioak\nItsasoa, berdintasunaren lurraldea\nKonferentziak / Mintegiak / Mahai-inguruak:\nMuseoko materialen bizitza\nDEIAn argitaratutako erreportajeak\nXXI. mendeko gizartea\nHarpidetu zaitez buletinetara\nZure oroimenak partekatu\nEuskal Abertzaletasunaren Agiritegia\nEuzko Alderdi Jeltzalea-Partido Nacionalista Vasco alderdi politikoaren sorrera, historia eta garapenean eta oro har euskal nortasunean edozein esparru geografikotan eta /edo edozein gaitan espezializatutako dokumentu-funtsak.\nSabino Arana Fundazioak Euskal Abertzaletasunaren Agiritegi Historikoa inauguratu zuen 1993ko urtarrilaren 26an. Bere helburua da Euskal abertzaletasunaren ondare kulturala biltzea, gordetzea, sailkatzea eta ezagutzera ematea. Bere lehen egoitza Meñaka eraikina izan zen, Artean, Bizkaian. 2011tik aurrera Bilbon gaude.\nHasieratik, ikertzaileentzat irekita egoteko eta haien zerbitzura funtzionatzeko helburuarekin eratu zen eta urte hauetan guztietan dokumentazio historiko zabala bildu du agiritegian, liburutegian eta hemerotekan gordeta dagoena. Agiritegia espezializatuta dago Euskal Abertzaletasunean, bereziki Euzko Alderdi Jeltzalea-Partido Nacionalista Vascori dagokion guztian. Bereziki gordetzen da alderdiko buruen, alderdikideen eta alderdizaleen dokumentazioa, historian zehar eta mundu osoan ondorengo jarduera esparruen inguruan gorde dutena: kultura, politika, ekonomia, gizartea, eta abar.\nEuskal Herriarekin zerikusia duen guztiaz ere interesatzen da (penintsulan eta kontinentean), bai eta euskaltasunarekin edo euskal nortasunarekin zerikusia izan dezakeena ere, XIX. mendetik aurrera, edozein esparru geografikotan . Ondorengo arloak interesatzen zaizkio: emigrazioa, erbestea, gerra zibila, mundu gerrak, klandestinitatea, erresistentzia, frankismoaren kontrako mugimenduak eta abar. Gai horiei buruzko informazioak bildu ditu partikularrek dohaintzan emandako milaka agiriei esker.\nBeste erakundeen funtsak (politikoak /kulturalak)\nGehiago irakurri Gutxiago irakurri\nSabino Arana Fundazioak zaintzen dituen funts historikoak etengabe handitzen dira eskuratze berrien bidez, zuen dohaintzei esker.\nNire oroimenak partekatu nahi ditut\nOPAC-etik ikusi ahal izango dituzu gure biltokietan gordetzen ditugun agiriak.\nOPAC tutorial laburra\nAgiritegian kontsultatzeko, derrigorrezkoa da hitzordua eskatzea Aurretiko hitzordua.\nSartzeko baldintzak kontsultatu.\nJaso itzazu foroan adierazitako azken hausnarketak eta Fundazioaren gertakariak.\nElkartekide egin zaitez Bazkideentzako abanta\nElkartzeko modu ezberdinak kontsultatu, bai eta abantailak ere.\nPartekatu Zure oroimenak partekatu\nMaterialen bat helarazi nahi badiguzu, ondorengo galdetegira joan.\nZerbitzuagatiko ordainketa Zerbitzuagatiko ordainketa\nOndorengo galdetegira joan kontratatutako zerbitzua ordaintzeko.


AKEBAI 2020ko MEMORIA | Akebai\n2021/02/09 2020, akebai, memoria\n2020. urtea gogoan izango dugu, zoritxarrez, denok luzaroan. AKEBAIri dagokionez ere ez da urte erraza izan, eta pentsatutako hainbat ekintza ezin izan dira aurrera eraman. Segurtasun neurriak ez ezik, herriko giroa eta herritarren egoera eta animoa ere aintzat hartu behar direla iritzita, egitasmo batzuk bertan behera utzi dira eta beste batzuk egokitu. Egindakoaren berri prestatu dugun MEMORIAn duzue.\nHala ere, urte latza eta zaila izan arren, izango dugu oroitzapen onik ere; begiratu, 2020ko argazkiekin prestatu dugun bideoa:


Wikiloc | LEA-ARTIBAIKO BAZTERRAK: Axpeko Iturria-Kobauko Tontorra (Aristieder)-Kobaua PR-BI 26.1 Ibilbidea Markina, País Vasco (España)- GPS track\nsenderismo (senderismo Ibilbide onenak Espainia tik → Euskadi → Markina )\nLEA-ARTIBAIKO BAZTERRAK: Axpeko Iturria-Kobauko Tontorra (Aristieder)-Kobaua PR-BI 26.1\n692 283 895\nIraupena 2 ordu 13 minutu\nMarkina-Xemein (sin especificar)\nRara (mountain bike)\nOLHABARRIA Eskubide guztiak erreserbatuta\nIkusita 51 aldiz, jaitsita 4 aldiz\nIbilaldi honetan koba bi ezagutuko doguz, lehenengoa Axpe baserrian bertan, ondo-ondoan, eskuma aldean, bestea, Kobaua kobea (“Gabaroko kobea” dinoe batzuk, baina literatura espezializatuan koba hori beste bat da). Era berean, artadi polit bat zeharkatuz Kobauko Tontorrera helduko gara, Arestieder izenagaz be ezaguna.\nAxpe baserria ibilaldiaren hasikeran dago. Baserriaren eskuma aldean ubegi bat dago, koba itxurakoa, Axpeko iturria deritxona. Kobeak 400m inguru luzera dau, eta euriteetan urak urteten dau bere sabeletik. Gatxa ei da kobearen 400 metroak korridutea, hestuguneak eta meandro esekiak daukaz eta.\nKobaua inguruko interesgarrienetariko bat da, Markina aldean garrantzitsua. Mesolitos aldiko aztarnategia da, eta ganera, alde karstiko polit baten dago, dolina baten altzoan. Aho itzela dauka. Antza, meatzetako lanak be egin dira kobearen ahoan. Sarrera oso handia dan arren, guztira ez dau 70m baino. Dolina baten dagoan lez, arretaz ibili behar da ikusi barik ez igaroteko.\nGabaro ganeko lepora heldu behar da, non, merenderoan bertan, Kobauko Tontor edo Aristieder mendirako igoera hasten dan. Handik aldats piko labur batetik jatsi eta kareharrizko horma handi bat ikusiko dozu. Hormaren oinean dolina bat dago, eta kobearen ahoa dolina horretan. Argi ibili! Bidetik ez da kobea ikusten.\nMariren kondairak Kobauagaz be badau erlazinoirik. Itxura danez, hona be etorten da, eta Axpeko iturrira jasten da laminakaz batzeko.\nKobauko Tontorra, edo Aristieder, Gabaroko lepotik urteten dauen muno bat da, artadiaren abaroan. Errez heltzen da tontorrera, eta arteak paisaia apur bat ostenduten daben arren, osteratxuak merezi dau. Arean be, inguru karstiko polita da.\nIbilbide laburra da, baina dakutsunez, badau mamirik.\nPR-BI 26.1 ibilbidea desbardina zan Bizkaiko Mendizalen Federazinoak Lea-Artibai liburua argitaratu zanean, hondino harrobia bidaren zati bat jan barik egoalako, Arrate baserretik Markinarako zatia (jatsiera) hain justu. Baina harrobiak behartu dau ibilbidearen zati hori aldatzera, eta zoritxarrez, orain ezin da Markinara zuzen jatsi. Errepidez jatsi behar da Ubilla jauregiren hondarretara eta handik errepidez Markinara.\nBIDEAN IKUSIKO DOGUZANAK\nIbilbidea Atxondoa auzunean hasten da. Goian Axpe baserriko ubeagia aitatu dogu. Ubegiaren kobeak 400m inguru luzera dau, eta euriteetan urak urteten dau bere sabeletik. Gatxa ei da kobearen 400 metroak korridutea, hestuguneak eta meandro esekiak daukaz eta.\nAuzunea ezagutu gura badogu, honeek be ikusi geinkez:\n- San Hiazintoren baseleiza. Sancho López de Ugarte y Axpek sortu eban eta egurrezko bobeda polikromatua dauka.\n- Intxauspe baserria. Torretxe izandakoa; ojiba-arku batek dirau.\n- Errekalde baserria, XVIII. mendekoa\n- Ibaseta baserria, XVI. mendekoa\n- Arizmendi baserria, XVIII. mendekoa\nArroketan Torrezar torrearen aztarnaren bat hondino igar daiteke.\nAntza danez, auzune honetan eleizbide edo andabide izenekoari jarraitzea dago, hau da baserritik herrirantz ibilten zan bidea hildakoak eroateko.\n- GABAROKO KOBAUA\nMesolitos aldiko aztarnategia da. Aho itzela dauka. Antza, meatzetako lanak be egin dira kobearen ahoan. Sarrera oso handia dan arren, guztira ez dau 70m baino.\n- GOIERRI-SANTUTXU AUZUNEAN\n- Ibilaldian Arrate baserriaren ondotik igaroko gara, XVI. mendekoa.\n- URBERUAGA AUZUNEAN\n-Markina eta Ondarroaren arteko errepidera heltzean, bidekurutzean, Ubillako torrea ikusiko dogu. Balio arkitektoniko bikaina dau, baina fatxada nagusiak bakarrik dirau. Ubillako ezkutua desagertu da, baita leihoetako osagai asko be. Torretxearen alboan, ura errotarantz eta burdinolearantz eroian ubidea dago.\nUribildua Don Tello Bizkaiko Jaunak Villaviciosa de Marquina sortu eban 1355.ean, eta Bermeon emon eutsan uri-gutuna (carta puebla), Bizkaiko Batzarrak baimena emon ostean. Bilboko forua jaso eban.\nUriak Xemeingo lurretan hartu eban tokia, eta baserritarren defentsarako egin zan. Halanda be, Xemeningo baserritarrak ezin eben uritartu, Jaunak ez ebalako bere menpekoen ganeko eskubiderik galdu gura.\nMarkinak Xemeingo eleiza erabili behar izateak gatazka ugari eragin eban eleizateko herritarrakaz, baita Etxebarriakoakaz be, eta XVII. mendea arte iraun eben.\nMarkina eta Xemein 1952an batu ziran, eta 1969an Ziortzako eleizatea (Bolibar) lotu jaken, baina 2005ean ostera be banandu zan.\nARRETXINAGAKO SAN MIGELEN BASELELIZA\nHerrian sartu eta atoan topau egingo gara baseleiza oso bitxi honegaz. Behinola Xemein herria izan zan barrutian dago. Gaurko erainkuntzea 1741ean amaitu eben, aurreko bat ordeztu beharrez. Baselizaren balioa kapila egiten daben hiru harrietan datza. Atxok alkarri eusten deutsoe, eta azpiko hutsunean kapilarako tokia sortzen dabe.\nNaturaren bitxitasunak beti emon dabe aukera sentimentu erlijinozko-magikoetarako, eta erraz erlikien gordelekutzat jo izan dira. Atxok erlikia izan dira inguruko euskaldunentzat. Tradizinoan, gizonezko gazte batek atxon azpitik hiru bider igaro ezkero, ezkontzeko gogoa urtebete baino lehenago bete ahalko dau.\nJASOKUNDEAREN ANDRE MARIAREN ELEIZA\nBizkaiko Jaunak dohaintzan emon eban 1355.ean, baina Barroetako jaunagaz gatazka luze bat izan ostean, XVI. mendean tenplu barria eregi eben.\nAreto-eliza da, edo “zutabe-eleiza” (alemanez, Hallenkirche), estilo errenazentistaren ildotik. Bizkaiko eleizarik handiena da bolumenari jagokonez, batez be garaiera handia dauelako. Bolumena eta areto-eleiza garbia izatea dira eraikuntzearen baliorik handienak.\nBaina lanak XVII. mendean sartu ziran, eta orduan estilo errenazentista edo barroko zorrotzean segidu eben harginak. Osterantzean, atari gotikoa daukan arren, sakristia eta korua XVII. mendekoak dira.\nErretaula Bizkaiko errenazimentuaren lehenengo adierazpenetariko bat da, manierista, erdian Andra Mariaren irudia daukana. Alboan beste lau erretaula dagoz, barroko neurritsukoak.\nEleiza Euskadiko Monumentu Nazional izentau dabe.\nOso jazoera bitxia dago eleizaren hasierako eremuari loturik. Ez da bape arrunta Markina uribildua fundatu zanean ez jakola aparteko eleizarik emon, ondoko eleizatearena baino, hau da, Xemeingoarena. Horregaitik eleiza uribildutik klanpo dago, Xemeingo eleizatearen lurretan, eta halan izan da harik eta 1952.ean uribildua eta eleizatea zibilkiro be batu ziran arte.\nBeharbada errazioa Don Tellok dirua galtzeko eukan bildurra izan leiteke, uri-gutunean jasota dagoan lez, pentsatzen ebalako uriak gitxitu eikela Xemeingo baserrietatik eta monasteriotik jasoten zituan ondasunak, Xemeingo eleiza Xemeingane izeneko monasteriokoa zan eta. Beharbada, diru-sarrerak bermatu gura zituan uribildu barria Xemeingo eleizeagaz lotuz eta eleizaren betebeharrez zamatuz.\nOhitura zaharretan, dakigun lez, hildakoak eleizan bertan lurperatzen ziran. Hilobiak enkante bidez eskuratzen ziran, eta oinordekotzan jaso etxeagaz batera. XVIII. mendean ilustratuak gogor jo eben ohituraren aurka, higienea zala errazioa. Halan da guztiz be, Carlos III.ak eta Carlos IV.ak ez eben ohitura aldatzea jadetsi. Bitxia bada be, 1811.eko Domu Santu eguna guztiz garrantzitsua izan zan orduko progreen guraria mamitzeko. Independentziaren guduaren erdian José Bonapartek agindu sendoa emon eutsen alkate nahi abadeai ez egien segidu eleiza barruan lurperatzen.\nHilerria Xemeingo eleizaren ondoan dago. Neoklasikoa da, oso itxura ederrekoa. Kapilak osagai neogreziarrak eta neoegipziarrak daukaz. Nekropolisa arkupeduna da, eta arkupeok lorategi baten antzekoa inguratzen dabe, erromatar etxe aberatsa imitau gura balebe lez. Arkupeen zutabeak toskanoak dira.\nHilobiak arkupeetan dagoz, harlauzak estalita. Lerro bi dagoz eta tartean karraju estu bat. Lurperatzeko modu hau oso bardintzailea da. Abadeak, ostera, kapilan dagoz lurperaturik, tradizino zahar bati jarraituz. Lorategian Peñaflorida kontearen hilobia dago, berak horixe gura izan eban eta. Peñaflorida eleizaren zaindarietatik bat izan zan.\nArestian esan dogu kapilak itxura neoegipziarra dauela alboetan, gure gogora egipziar tenpluaren pilonoa dakarrena. Halan, neoklasizismoari ukitu mistikoa emoten jako. Espainian neoklasizismo “kutsatu” honi “arte isabelino” deritxo, Isabel II. agaitik.\nHilerria Euskadiko Monumentu Nazionala.\nXIV. mendetik XV. era igaroteko aldian egina da, beraz, Erdi Aroaren amaierako gerra-giro sutsuan − bandokideen (banderizas) guduak −, ahaide nagusiak arerioengandik defendatzeko premina handia euken aldian. Normalean, XIV. mendean zehar, arerioak leinu aurkarietako jaunak edo ahaide nagusiak ziren, baina guduak aurrera egin ahala, gero eta sarriago inguruko baserritarrak be izan eitekezan arerio, XV.ean ermandade eta defentsarako uribilduetan batzen hasi ziran-eta, ahaide nagusiai arpegi emonaz. Markina uribildua, esate baterako, horretarako sortu zan. Zeintzuk ete ziran barroetarren arerio hurrenak? Ugarte leinua; hareen torrea Markinan bertan ikusi daikezu, Barroetatik asko urrundu barik.\nGuduak amaitutakoan barroetatarrak aberats segidu eben. Burrukak atzean itxita, gotorlekuak bere funtzinoa galdu ebanetik, torreari jauregi itxurea emon eutsen. Hurrengo mendeetan barroetatarrek izandako aberastasun eta garrantziaren lekuko dozu datu hau: XVII. mendearen amaieran, Ignacio de Barroeta y Munibe Calatrava Ordenako kide, Markinako alkate eta Bizkaiko Jaurerriko ahalduna zan.\nTorre edo jauregiaren azkena XVIII eta XIX. mendeen artean heldu zan. Barroetarrak etxetik alde egin eta baserritarren eskuetan geratu zan. Etxekoak eraikuntzea bere preminetarako moldatu eta baserri bihurtu eben.\nTorrearen ondoan San Joakinen eta Santa Anaren ermita dago, barrokoa. Torrearen taldeko olearen aztarnak be hurrean, Olazarren burdinolea, Artibai ibaiaren ertzean.\nUgartetarrak barroetatarren arerioak izan ziran. 1474an aitaturik dago, “jauregi” esanaz. XVI.mendean barritu eben; ordukoak dira boladun edergarriak eta goiko solairuko puntadun bost leihoak. XVII.ean leiho karratuak egin eutsezan, eta mende berean Peñaflorida kondeak eskuratu eban. 1610ean itxi eben, eta ordutik baserri izan da. Ostera, XVIII.ean barriro barritu eben; orduan barruan solairu-modu barriak egin zituen eta leiho barriak edegi. Torreak burdinolea eduki eban.\nBESTE MONUMENTO INTERESGARRI BATZUK\n- Murga jauregia edo Bidarte torrea\nJauregi barrokoa, XVII.ekoa, gaur plaza baten kokatua. Toki horretan egon ziran harresiaren portalea eta desagertutako Elexbarriako San Pedro. Gaurko udaletxea da.\n- Antxia torrea\nJauregi barroko bihurturiko torrea, 1630eko erroldan aitatua. Atzeko aldean, ostera, Goi Erdi Aroko torre sendo baten itxurea dau.\n- Kareaga etxea\nEraikuntza barrokoa, torretxe izandakoa. Lehenengo solairuan Barroetaren ezkutua dau.\n- Etxe Margotuak\nEtxe margotuak, Erdiko kaleko 15. zenbakian.\n- Ansotegi torrea\nTorre izandako jauregia. Guen kalean ikusten dogun aldea da jatorrizko bakarra. Bertan, bi ogiba-sarrera eta lau leiho pare zabaltzen dira.\n- Udaletxe zaharra\n1521 eta 1542 bitartean eregi eben, baina barritu egin eben 1636 eta 1645 artean, egurrezko habeak hareharrizko zutabez ordezkatuz. Kapitel historiatua dauka, Carlos I.aren armarriagaz. Kanpai-erlojuaren torrea XIX. mendekoa da.\n- Murga jauregia\nJauregi barroko honek Erdi Aroko torre bat ezkutatzen dau. Bigarren solairuan rokoko estiloko pinturak dagoz. Zubipe batetik Murgako basora sartzea dago.\n- Andonegi jauregia\nEraikuntza barrokoa, urigune erdian.\n- Goiko portaleko iturria\n1787an jasoa, Ilustrazinoaren ideien eskura. Zutabearen azpian lau obalo ditu, uribilduaren armarriakaz eta bizkaierazko testuakaz. Testuok Juan Antonio Mogelenak dira.\n- Karmengo eleiza eta komentua\nKomentua Ziortzako Kolejiatako abateak sortu eban 1691ean, eleiza, barriz, 1724an eregia. Barroko karmeldarraren ezaugarriak ditu, izan be, horren eredua ona da. Erretaula barrokoak ditu, honeek be karmeldarren estiloaren eredu.\n- Ubilla etxea\n1610. urtekoa, plaka batek dinoan lez. Fatxadaren goiko aldea geroagokoa da, baina estilo guztiz barrokoa.\n- Mertzedetako eleiza eta komentua\nEleiza 1793koa da. Komentu barrokoaren gainean adreiluzko hiru solairu eregi zituen. Gaur egun, ikastola da.\n- Uhagon kulturgunea eta Gaytan de Ayalaren jauregia, Patrokua.\nJauregiak zati bi ditu, bata neoklasikoa, XVII. mende amaierakoa (erreka ondoan), historizista bestea, neobarrokoa, XX. mende hasierakoa. Lorategietan, Juan Antonio Mogeli eskainitako monumentua dago. Parean, lorategi bategaz, Uhagon kulturgunea, garai baten kuartela izandakoa.\n- Santa Kurutz ermita edo Elizatxiki\nAntzinako santutxua, uribilduko sarreran. XVI. mendean dokumentatuta dago. Burdinezko hesi barrokoa deigarria dau.\n- Orueta etxea\n- Iturria eta udal arraindegia\nXIX. mendearen erdialdean eregita dago, estilo neoklasikoan. Iturria arraindegiari dautsala dago.\n- San Jose eleiza\nPeñaﬂoridako kondesaren borondatez egindakoa XIX. mendearen amaieran. Neogotikoa.\n- Kartzela eta epaitegia\nGaur egun eskualdeko nekazaritzaren bulegoa da. Estilo historizista neogo\nHora Inicio: 9:48 31 jul. 2019\nHora Fin: 12:01 31 jul. 2019\nDistancia recorrida: 6,5km (02:13)\nVelocidad Máxima: 6,98 km/h\nAltura Mínima: 68 m\nVelocidad Ascenso: 528,6 m/h\nVelocidad Descenso: -378 m/h\nGanancia Altitud: 425 m\nAxpeko Iturria Kobea\nIbilbide hau OLHABARRIA(r)ekin egin nuen\nEsan OLHABARRIA(e)ri ibilbide honetan bidelagun bezala gehitzeko


Pastoraltza gure Ikastetxearen oinarrietako bat da eta bere Izaera berezia osatzen du. Gaurko gizartearekin bat datorren erlijio heziketa irekia, alaia eta gizatiarra eskaintzen dugu.\nHainbat ekintza ditugu gure ikastetxeko pastoraltza ikasle guztiengana hel dadin: erlijio heziketa, ospakizunak, goizeko otoitzak, ikastetxeko kanpainak, eskolako erlijiozko bizikidetzak eta hezkuntza komunitate kristauaren giroa.\nErlijio heziketarako eta kristau balioetarako bereziki prestatutako irakasleak ditugu. Itaka-Escolapios elkartearen laguntza ere badugu, ikastetxeko eta pastoraltzako hainbat ekintzetan parte hartzen duena. Horrez gain, Itaka-Escolapios elkartea aisialdiko kristau heziketaz arduratzen da eta baita hurrengo estekan ezagutu dezakezun Gazte Pastoraltza Guneaz ere: Gazte Pastoraltza Gunea.\nEskola orduetatik kanpoko pastoraltza heziketa prozesu hau mundo osoko Eskola Pien Kalasanz Mugimenduaren barnean dago eta hiru etapatan banatzen da:\nHasierako etapa, giza eta kristau balioetan oinarritua:\nZidor: Lehen Hezkuntzako 2. eta 3. mailak (7-8 urte)\nKoskorrak: Lehen Hezkuntzako 4.maila (9 urte)\nKaskondoak: Lehen Hezkuntzako 5. eta 6.mailak (10-11 urte)\nOinarinak: DBHko 1. eta 2. mailak (12-13 urte)\nAzkarrak: DBHko 3. eta 4. mailak (14-15 urte)\n· Proposamen etapa:\nBidean: Batxilergoko 1. eta 2. mailak (16-17 urte)\nBoluntariotza proposamena(Mugitzen): Batxilergoko 1. eta 2. mailak (16-17 urte)\n· Gazte katekumenotza eta bereizketa etapa (18-25 urte)\nIrakasle eta laguntzaileekin batera Itaka-Escolapios honako jarduera hauetaz ere arduratzen da:


Nerabearen programa - Bilbao Gazte\nPuber eta nerabeen kolektiboarentzat euren garapenari buruzko kontuez sentsibilizatzeko, informatzeko eta trebatzeko sortutako gogoeta-guneak dira. Horietan bizitzen ari diren prozesua ulertzen lagunduko dieten analisi-elementuak eskaintzen zaizkie eta baita nerabezaroko nortasuna era osasuntsuan eraiki dezaten tresnak ere.\nAdin horiek berekin daramatzaten arazo espezifikoei (sexualitatea, gurasoekiko harremanak, beste nerabeekiko tratua, nortasuna eraikitzea…) heltzen zaie taldean oinarritutako metodologia parte-hartzaile bat erabiliz, pubertaroari eta nerabezaroari dagokion prozesua ulertzen eta era osasuntsuan hazten lagunduko diena.\nNerabeen kolektiboa sentsibilizatzea, informatzea eta trebatzea era osasuntsuan hazteko gaien gainean.\nBizitza-zikloaren etapa bakoitzean bizitza osasuntsuaren ohiturak sustatzea.\nBilboko hezkuntza publikoaren sareko nerabeak.\nOsasungintzako Puberraren eta Nerabearen Programa 1992tik ibili da burutzen Bigarren Hezkuntzako Bilboko ikastetxeetan eta puber zein nerabeez osatutako taldeekin egindako lanari buruzko ikerketaren ondorioen bidez aurkitutako beharrizanei erantzun nahi die.\nGaur egungo gizartearen inguruabarretan, puber eta nerabe “arruntak” ataka zailean daude. Puber eta nerabeei autonomo izatea eskatzen zaie, baina, aldi berean, familiaren barruan luzaroan egotea, loturetan konpromisorik ez hartzea, gaur egungo kontraesanen tamainaren aldean ihes egiteko gonbidapena eta hutsuneak betetzeko nahiz gatazkak saihesteko arintasunezko eta kontsumo arloko idealak eskaintzen zaizkie.\nIdentitatearen eraikuntza eta norberak gizartean duen lekuaren bilaketa nahikariak berehala betetzearen inguruan egituratzen da; hala, denbora modu hautsian azaltzen da eta etengabeko orainaldian kokatuta agertzen da, bat-bateko bizipenekin, prozesuaren ideia ororekin kontraesanean.\nHorrek guzti horrek puber eta nerabeei hazkunde-prozesuko zailtasun arruntei aurre egiteko eta horiek konpontzeko aukera eragozten die eta arriskuan ipintzen ditu.\nPuberrekin eta nerabeekin egiten den lanaren filosofia nahiz bere ildo estrategikoa eta garapena Komunitate arloko Prozesu Zuzentzaileen Metodologian oinarrituta dago. Horren Programak prebentziotik harago heltzen dira, izan ere, eraldatzeko tresnak eskaintzen dituzte.\nAzken urteotan taldeen bidez egindako etengabeko ikerkuntza-prozesuak erakusten digunez, Programa hau gidatzen duten Biztanleriari buruzko Adierazle Diagnostikoak berresten dira. Hori dela eta, 2016-17 ikasturtean ere burutu dira. Esku-hartzearen esku-hartzea hazkundean garrantzitsuak diren adin-tarte pare batean egin zen: 11 eta 13 urte bitartekoa eta 15 eta 17 urte bitartekoa, Puberraren Programaren eta Nerabearen Programaren bidez, hurrenez hurren.\nNerabearen Programa 1.593 ikaslerekin burutu da, 16 ikastetxetan.\nSaila/Erakundea: OSASUN ETA KONTSUMO SAILA


Orozko Bizkaiko bigarren udalerri zabalena da, 102,4 km2-rekin. Bizkaiaren hego-mendebaldean dago, Arrankudiaga, Arakaldo, Artea, Zeberio eta Areatza bizkaitar udalerriek eta Zuia, Amurrio, Aiara eta Laudio arabar udalerriek inguratua.\nGorbeiako Parke Naturalerako ate natural nagusia da, hau da, kostaldetik datozen haize hezeak geldiarazten dituen hesi gisako mendigune handirako atea. Bertako landaredian nagusi dira baso hostotsuak: pagadiak, haritzak, ametzak, artadiak, erkameztiak eta, orain dela gutxi, koniferoak; belardiak ere garrantzi handikoak dira. Gorbeia osoan Itzina nabarmentzen da, kareharrizko pasaia izugarri eta babesgabea, sakonunez, haitzuloz eta osinez betea: Euskadiko eremu eder, basati eta berezienetakoa.\n11 haran eta azpiharanek osatzen dute, eta mendilerro eta gailurrez inguratua dago. Hainbat ibai igarotzen dira bertatik, Altube, Arnauri eta Zenagorta, eta beren urak Nerbio ibaian isuri eta urak Kantauri itsasora eramaten dituzten hainbat ibaiadar; baita Ebro ibaira isurtzen diren Baias eta beste hainbat ibai txiki ere, Mediterraneoan amaitzen direnak.\nOrozkok 72 auzo historiko ditu. Horrez gain, beste 46 lekutan jendea bizi da eta auzunetzat hartzen dira. Lurralde itzel horrek ondare ikaragarria du: zutik dirauten hamaika baseliza; sei parrokia-tenplu; dorretxeak; jauregi errenazentistak, barrokoak eta neoklasikoak, etxetzarrak eta XVI. mende hasieratik XIX. mende bukaera bitarteko euskal etxebizitza tradizionalaren tipologia ordezkatzen duten hainbat eta hainbat baserri. Bestalde, ez dugu ahaztu behar “ondare txikia” izenarekin ezagutzen dena. Ez ohi zaio arreta berezirik eman, baina Orozkoko produkzio- eta ekonomia-ehunaren parte izan ohi da. Burdinolez, errotez, presez, ubideez, zentral elektrikoez, teileriez, karobiez, elurzuloez, zuhaitz-mintegiez, kirikino-heiez, ikaztegiez, errotarri-harrobiez, txabolez eta arditegiez ari gara. Gorbeia inguruan nabarmena da historiaurreko aztarna: ehorzketa-tumuluak, triku-harriak, menhirrak eta gela- eta hilobi-kobazuloak.


Hidratazioak - bai-makillajea\nAzala oso lehorra baduzu,\nkrema hau probatu beharko zenuke.\nAloe vera estraktua eta olio naturalak ditu.\nAzala koipetsua baduzu, hauxe da soluziorik onena:\nkrema-kit honek mantenugai altuko krema pote bat,\nkrema hidratatzaileko 2 pote,\ngauean eragiten duen krema pote bat eta egunean zehar jarduten duen beste bat.\nBegi-zuloak tratatzeko irtenbiderik onena adabaki hauek dira.\nGauean izozkailuan sartu behar dituzu,\neta hurrengo goizean zure begi-zuloetan.\nBere funtzioa gehiegikeria kontrolatzea da.\nAzal distiratsua izateko,\nesfoliatzaile hau da,\nzure aukerarik onena. Hidratatu,\ngaztetu eta biztu zure azala.\nLarrugorriak lasaitzeko, hau da tratamendurik onena,\nzalantzarik gabe. Krema aurpegian botatzean,\nzure azal hotzaren gainean erreakzionatzen hasten da.\nMaskara hidratatzaile horrek azalaren testura hobetzen du,\ngainazalaren berrikuntza zelularra erraztuz.\nGauez erabiltzea gomendatzen da, hobeto jarduten baitu.


Itsas luminiszentzia - Wikipedia, entziklopedia askea.\n1995eko urtarrilaren 25ean Somaliako kostaldearen parean agertutako itsas luminiszentziaren satelite bidezko ikuspegia.\nItsas luminiszentziaren argi efektua.\nItsas luminiszentzia, itsasoaren luminiszentzia edo fosforeszentziaren eragina da, ondorioz itsasoa argiztatu egiten da. Ingelesez milky sea ("esne otsasoa") eta gaztelaniaz mar de ardora ("ardorako itsasoa") izendapenak jasotzen ditu.\nOzeanoak ur kopuru handietan sortarazten duen fenomenoa da, honetan itsasoko urak aldi batez kolore txurixka-urdinxka bat bereganatzen du, gauez oso ikusgarria, berezko argia egiten baitu. Luzaroan fenomeno arras misteriotsua izan da, marinel, arrantzale eta nabigatzaileen artean kondaira ugariren oinarria izana, zerk sortzen zuen guztiz ezezaguna baitzen, askok benetazko fenomenoa ala mendeetako itsas kondaira hutsa ote zen zalantza egiteko adina.\nAzken ikerketen arabera, plankton mikroalgekin zerikusia duen bakteria bioluminiszente batek (vibrio harveyi) eragina litzateke.\nBioluminiszentzia norantza guztietan hedatzen da eta bere argia egunetan zehar edota ordu batzuez iraun dezake.


Azoka sexuaren ordezkari bakoitzak dotorea eta kalitatezko oinetakoak amesten ditu. Eta moda denboraldi berriaren etorrerarekin, botak edo zapatak estetika berri bat erosteko nahia akutua dago, ezta? Hala eta guztiz ere, luze itxarondako erosketara joan aurretik, 2016ko oinetakoak garrantzitsuak izan behar dituzu. Askotariko estilista askok baiezta dezakete galderari erantzunik ez dagoela, beraz, datozen urteetan moda emakumea doakoa izango da, baina hala ere osagai garrantzitsu batzuk hartu beharko lirateke kontuan.\n2016ko botak - moda joerak\nBotak - hau da emakumeen jantziaren xehetasuna, gizateriaren erdi ederraren bizitzan leku egokia merezi duena. Xarmangarri, dotore eta sofistikatu baten irudia gehitzeko gai dira. Jatorrizko modeloaren eta ereduaren laguntzarekin, zesto bat eraman ahal izango duzu edozein brankan, eta ziur aski, gizonezkoen bihotzak erritmo bizkorra lortuko dute.\nZer modan daude botak 2016n?\n2016ko jantzi dotoreek orpo egonkorra duten denbora probatutako eredu moduan aurkezten dira. Gainera, beharrezkoa da xehetasun gehiago desmuntatzea moda zapata-joera nagusiak:\nTrend zenbakia 1. Ezohiko orpoa . Bereziki moda diseinatzaileek 2016an marraztu zuten ezohiko orpelean. Batzuetan, kaleetan benetan oso jatorrizko aldaketak ikusi ditzakezu. Orkatilan erosten baduzu, geometria hautsita eta diseinu berezia duenez, ez duzu dirua galduko eta joera izango duzu. 2016ko emakumezkoentzako botak moda ere baditu berritasun berezia, plastiko iraunkorrez egindako orpo gardena eta gardena denez. Oinetakoak, jakina, zure pisua eta dotorezia emango dizkizute.\nTendentzia zenbakia 2. Sudur zorrotz bat . Urteko datozen joera ezagun eta ezagunen bigarren moda zoragarria da. 2016ko joerari dagokionez, nahikoa da diseinu honen modako emakumezkoen botak gutxienez erostea.\nJoera 3. zenbakia. Kolore biziak . 2016ko modako Olinpiar posizio nagusiak botak eta botilak altua dira, distiratsua eta nolabait diseinu oldarkorra. Moda diseinatzaileek larruzko uhalak, errotuladoreak eta testura ezberdinen konbinazioak beldur izaten dituzte. Botoi hauek segurtasunez gona eta soineko flaredekin erabil daitezke.\nIltzeak margotu - 96 artelan ederreko iltzetako argazkiak\n2015 graduazioan soineko beltz laburrak\nManikura - Negua 2015\nEmakumeen jertseak 2013\nDior 2015eko udako bilduma\nModa ezkontza eraztunak 2015\nFashion Coats - Fall 2014\n444 zenbakiko balioa\nNola gaizkiaren begia kendu haurrarengandik?\nArroz eta patatarekin zopa\nHip joint lotzea\nHotz eta gripearen erremedio eraginkorra\nOntzi-garbigailuaren likidoa - zein da hobe aukeratzeko?\nAlbumaren hautsa hautsiko dugu? TOP-13 argazkia retro-archives bitxiekin\nNola tratatu emakume baten edertasuna?\nBeira apalak horman\nHaurdunaldian feces beltza\nWolffish zopa - errezeta\nIdleness bekatu gisa\nEva Longoria haurdun joan zen erosketak, Jose Antonio Baston senarrarekin Los Angelesen


Ostirala, 9 urria, 2020 Blog-a Etiketarik gabe\tPermalink 0\nhttp://goiberri.eus/2020/10/09/gidoigilea-non-da/ Gidoigilea, non da? Filmetako gidoiak, liburuetako argumentuak, istorioak oro har sortzeko prozesuan ez dago formula magikorik, ez dira matematikak. Ba dira abiapuntuak eta nahita nahiez iragan beharreko hainbat mugarri. Agian ez lehen idazketa batean, baina bai berridazketan, nolabait ezer ahaztu edo pasa ez zaigula egiaztatzeko. Egin beharreko lehenengo gauza gure pertsonaia aurkeztea da. Gure istorioko protagonista izango ...\nAsteartea, 26 maiatza, 2020 Blog-a Etiketarik gabe\tPermalink 0\nSartu, sartu... eseri hor. Ondo da, errazenetik hasiko gara. Akorde bat jotzen ikasiko dugu. A akordea, nahiko erraza. Zure hatz erakuslea bigarren trastearen atzeko D sokan. Ez, zure ezker eskua. D soka. Goitik hasita hirugarren soka da D soka. Bai, badakit D soka alfabetoan laugarren dela, baina euskaraz C letra ez dagoenez, ba hirugarrena beharko luke, ezta? ...\nLarunbata, 11 apirila, 2020 Blog-a Etiketarik gabe\tPermalink 0\nSabela gerrikoaren gainetik ageri zitzaigun gehienoi; elkartera sartzeko igo beharreko eskailerek gure bihotza dardaran estutzen zuten; ez dakit futbola maite genuen, baina elkartzeko aitzakia zen, eta horri heltzen genion. Astean behin kiroldegian egiten genuen topo. Baloiari ostiko batzuk eman eta dutxatu ondoren nola ez, elkartera. Batzuk ardoa, garagardoa besteak eta medikuak aginduta sagar zukua beste ...\nAsteazkena, 1 apirila, 2020 Blog-a Etiketarik gabe\tPermalink 0\nJosuk haurrak gorroto zituen. Bere hitzetan “haurrak pertsona helduak arazoetan sartu arazten dituzten izaki txiki higuingarriak” ziren. Jakina bera ere haurra izandakoa zela, baina aspaldi. Bere ustetan. Gogoan dut nola bizilagun batek mesede bat eskatu zion txanpon batzuen truke. Gatibuk, haiek ere gorroto zituen, herriko plazan jotzen zuen eta emaztearekin joateko asmoa zuen bizilagunak. Hori bai, ...\nAsteazkena, 18 martxoa, 2020 Blog-a Etiketarik gabe\tPermalink 0\n1986 inguruan zen. Garai hartan Madrilera joana nintzen nire antzezle formakuntzan areagotzeko asmoz. Bertan egin nuen nire lehen lanetako bat oroitzen dut. Ezagun baten lagun baten lehengusu batek egin nahi zuen film labur bat. Aktore zuzendari lanetan Madrilen antzezpena ikastera joan nintzeneko irakaslea. Begoña. Emakume argal luze bat. Ilehori luzea, hippy itxuraz jantzita. Ez pentsa ...\nAsteartea, 17 martxoa, 2020 Blog-a Etiketarik gabe\tPermalink 0\nPatxik azken bost urteak adorea pilatzen eman zituen; bost urte Aigor mespretxatzen eta gorrotatzen zuela ametitzeko. Aigorrek Patxiren familiako senide errespetagarria izateari utzi zion aspalditxo, bai eta gelakide erosoa izateari ere. Berrogeialdia aitzakia aproposa zen Aigorri agur esateko. Segurtasun kontua zen. Etxea txikia zen. Denbora gehiegi hain toki estuan hainbeste jendea hara eta hona ...\nOstirala, 20 abendua, 2019 Blog-a Etiketarik gabe\tPermalink 0\nPertsona guztiak, oro har, bereziak dira, gara. Guztiok dugu zerbait ondokoak ez duena, desberdin egiten gaituena. Eskua kopetara eramanda, aurrean duguna zoratuta dagoela pentsatzen dugu egiten dituen ezohiko gauzengatik. Baina berezia den jende hori, horiek pentsatzen dute arruntak direla, zoratuta besteok gaudela, eta tira, baliteke edo ez. August zen horietako bat. Zurgina. Egurra biluzten zuela esaten ...\nEuria ari zuen. San Petersburgon nengoela esaten badizuet arrunta dela pentsatu dezakezue, baina uda zen, eta azken astean beroak gogor jo zuen. Apartamentua aireratzeko leihoa irekita utzi nuen, zirrikitu bat, nahikoa. Erosketak egitera abiatu nintzen kalearen beste aldean zegoen ultramarinosera. Ogia, esnea, barazkiren bat eta entsaladilla. Aizue, entsaladilla errusiarra deitzen diogun hori benetan ez dela errusiarra ba ...\nOstirala, 18 urria, 2019 Blog-a Etiketarik gabe\tPermalink 0\nHeriotzak bere agenda errepasatu ondoren betozkoa ilundu zuen. -Aldapetako Joxe berriro nire zerrendan? -Ez ni begiratu! -erantzun zion idazkariak azazkal zorrotzekin txiklearekin eginda zuen puxika haustearekin batera. -Oraintxe gehitu dut, bai. -Baina zergatik jarri duzu Aldapetako Joxe gaurko? Aurreko astean bisitatu nuen, ezin al du egun batzuk itxaron? -Esan dizut, nik programatu egiten ditut bakarrik. -Idazkariak txiklea ahotik ...\nOstirala, 4 urria, 2019 Blog-a Etiketarik gabe\tPermalink 0\nArmairua eztanda egiteko zorian dago; han sakonean, praka motzak daude, pilatuta, nire “beren” neurrira noiz itzuli zain. Normalean, prakaren bat lotzea lortzen ez dudanean armairuaren atzeko parte horretara bidaltzen dut, zigortuta. Argaldu bitartean neurri bat edo bi handiagoa erosi eta kito. Arazoa konponduta, tira, estalita bai behintzat, ezkutatuta. Praken gerria zabaltzen den heinean aurrekontuak ere horixe ...


Harkaitz Canorekin solasean - Ekitaldiak - Garoa Liburu-denda\nDatorren azaroaren 8an, Paperezko lagunak irakurle taldeak solasaldi polita antolatu du Garoa liburu-dendan. Arratsaldeko 19:30etatik aurrera, aurtengo euskarazko Euskadi Saria jaso berri duen Harkaitz Canok Twist liburuaren inguruan hitzegingo du eta irakurleok izan ditzakegun galdera guztiei erantzun.\nPaperezko lagunak irakurle taldea Harkaitz Canoren Twist eleberriaren inguruan hitzegiteko elkartu zen urrian ospatu zuten hileroko bilkuran. Bertan Pili Zabalaren testigantza jaso ostean, fikzioa eta errealitatearen arteko muga identifikatzeko nahiean, galdera interesgarri asko geratu zitzaizkien airean. Egile batek zein punturarte erabil dezake egitazko gertakari bat fikziozko antzeztoki bat osatzeko? Zilegi al da irakurleari fikziozko irakurketa bat eskeintzea errealitatean oinarritutako istorio batekin?\nGaldera hauek erantzun, Harkaitz Cano zoriondu, Twist liburuaren aurkezpen labur bat entzun eta gainera errealitatearen eta fikzioaren inguruko eztabaida batean parte hartu nahi baduzu, badakizu zer egin datorren ostegunean. Denontzat sari ederra.\nPD: Berriako Igandea gehigarrian ateratako albiste hau gomendatzen dizuegu: http://berria.info/albisteak/71870/twist_bere_gordinean.htm\nAzaroak 8 (2012), 19:00 → 21:00


Maila Goreneko Domeinuen Urrezko Korrika | Martech Zone\nTLDei buruzko zarata guztia entzun ez baduzu, ziurrenik ez zara mila milioi dolarreko enpresa (hori sarkasmoa da). Pertsonalki, mespretxatzen dut Internet Corporation Assigned Names and Numbers (ICANN) salmentan jarri ditu batez beste edozein enpresa txikiren eskura. 185,000 $ kostatzen da eskaera egitea eta 25,000 $ urtean TLD pertsonalizatua mantentzeko. Nire ustez, lehen aldia da sareko zaindariek demokratizazioa eta askatasuna saihesten dutela eta, besterik gabe, urpean sartu ziren.\nUrte honen amaieran, 1,000 domeinu luzapen berri sar litezke Interneteko korrontean. Matematika egiten baduzu, 200 milioi dolar baino gehiago dira ICANNek sarrera batzuk datu base batean gehitzeko. Ez dago gaizki. Hau infografia Demandforce-tik goi mailako domeinu izenen presak eta horrek interneten etorkizunerako zer suposa dezakeen aztertzen du.\nTags: domeinudominatzenahal dutTLDgoi mailako domeinuak\nUztailean 28, 2012 at 11: 59 AM\nBai, badirudi sarean zuzentasunaren bidean "diapositiba" iradokitzen duten seinale batzuk daudela.\nEz zait batere harritu .app zerrendaren gainean ikusteak !!! Etorkizuna mugikorrean dago !!!


Bilboko Zinemaldi Fantastikoak lanak bidaltzeko epea zabaldu du | Nontzeberri\nDatorren urteko maiatzaren 6tik 14ra bitartean egingo da Bilboko Udalak antolatzen duen FANT Bilboko Zinemaldi Fantastikoa. Jaialdiak izena emateko epea ireki du, eta lanak jasotzeko azken eguna otsailaren 6a izango da.\nFANTek ohiko sariak mantenduko ditu: sekzio ofizialeko film luzerik onenak 3.500 euro jasoko ditu, eta panorama fantastikoko film luzerik onenak, berriz, 2.250 euro. Bestalde, epaimahaiaren saria eta film laburrik onenarentzako publikoaren saria 3.000 eurokoak izango dira bakoitza. Euskal film laburrik onenaren epaimahaiaren saria, BBK Saria, 2.000 eurokoa izango da.\nSekzio ofizialeko film luzeen ohorezko sariak ere mantenduko ditu jaialdiak: Euskal Gidoilarien Elkarteak emandako gidoirik onenaren saria eta FAS Zinema Klubak ematen duen zuzendaritzarik berritzaileenaren saria.\nAzkenik, fantasiazko zinemaren generoan nabarmendu den pertsona bati ematen zaion Fantrobia Saria ere emango du.\nLanak aurkezteko prozesuari buruzko xehetasun guztiak www.fantbilbao.eus helbidean kontsultatu ahal izango dituzue.


Ospakizunak egutegitik desagertzen - Sakana - Guaixe.eus\nOspakizunak egutegitik desagertzen\nGuaixe 2020-04-04 12:02\nIturmendin maiatza jasotzeaz aparte San Migel ospakizunak dauden zalantzan.\nCOVID-19 gaitzak ekarri duen alarma egoera eta etxeko konfinamenduak hainbat ekimen bertan behera uztea ekarri du\nMaiatzaren 2an eta 3an ospatzekoak ziren Altsasuko Alde Zaharretako festak. Udalak asteartean jakinarazi zuen festa horietako egitarau ofiziala, artisautza azoka barne, bertan behera gelditu direla. Osasun krisiak bultzatu du erabaki hori hartzera udala. Hurrengo asteetarako Sakanan makina bat jarduera iragarrita zeuden eta asko bertan behera gelditu dira. Hala jakinarazi digu Arakilgo alkate Oihana Olaberria Jakak. Maiatzerako iragarrita zituztenak ere bertan behera utzi dituzte. San Isidro egunean, maiatzaren 15ean, arakildarrak Itxasperri ermitan elkartzen dira eta hura ere zalantzan dago, “baina, oraindik, ez dugu behin betiko erabakirik hartu” esan digu Olaberriak.\nArbizun aurreko hamar urtetan udaberriko azoka antolatu dute. Arbizuko Udalak aurten azoka hori ez antolatzea erabaki zuen, “egunaz gogoeta egiteko asmoa dugulako”. Bestetik, urteko hainbat egun jakinetan Arbizun “aateak” izaten dira. Aurrenekoa San Isidrorekin batera izanen da, maiatzaren 15ean. Udalean, oraingoz, ez dute pentsatu zer egin, “ekitaldiak nola antolatu esanez goitik aginduak etorriko direlako”.\nEtxarri Aranazko Udalak apirilerako prestatuta zituen ekitaldi guztiak bertan behera utzi ditu. Amaia Ijurra Arala kultur teknikariak azaldu digunez, “ahal diren ikuskizun gehienak beste data batean jartzen saiatzen ari gara. Eta oraindik ez gara sartu baloratzera maiatzeko ekitaldiak bertan behera utzi edo ez. Dena den, egoera baloratu eta erabakiak hartzeko Nafarroako Gobernua hartzen dugu erreferentziatarako”.\nBakaiku bihar hartzekoa zen Sakanako Bertso Eskolen eguna. Baina bertan behera gelditu da. Bestetik, maiatzaren batean pagoa zutitzen dute barga gainean. Ekhi Etxeberria Kaiuela zinegotziak argitu digunez, “hori herritarrek antolatzen dute eta, oraingoz, ez da horren inguruan ezer hitz egin”. Iturmendin, bestetik, maiatzaren lehenean plaza erdian pagoa jasotzen dute eta bigarren asteburuan San Migel festak dituzte. Victoriano Gabirondo Lanz jarduneko alkateak esan digunez, “momentuz ez dugu erabakirik hartu. Kili-kolo ikusten ditut. Halakorik ez dugu sekula ikusi”.\nOlatzagutiko Udalak maiatzaren 15era arte dena geldiarazi du. XIII. lore eta landare azoka maiatzaren 10ean egitekoa zen. Virginia Alonso Aparicio kultur teknikariak azaldu digunez, oraindik ez dakite azoka bertan behera utzi edo dataz aldatuko duten. Iragarriak zeuden ikuskizunak, ahal den neurrian, beste data batzuetan programatzeko ahaleginean ari da.\nOlatzagutian bertan urte berezia ospatzekotan da Olatzagutiko Gazte Asanblada: Maisuenea gaztetxearen 25. urteurrena. Motorrak berotzeko-edo Maisutekno musika elektronikoko jaialdia antolatuta zuten martxoaren 20rako, baina alarma egoeragatik bertan behera gelditu zen. Olatzagutiko Gazte Asanbladak gaztetxearen mende laurdena maiatzaren 9an ospatu nahi dute, baina hartuko diren osasun neurrien arabera hartuko dute erabakia. Urteurren ospakizuna atzeratzea edo bertan behera uztea dira aukerak.\nZiordian ere maiatza jasotzen dute. Bitan gainera: bata txipudian eta bestea barga gainean. Herri bazkaria ere izaten da. Eguna borobiltzeko udalak pilota partidak antolatu nahi zituen. Horrela, mustu nahi zituzten Toki Eder frontoian egindako lanak. Olatz Irizar Martinez alkateak esan digunez, “oraindik ez dakigu zer eginen dugun”.\nAralarko aingeruak herriak bisitatzeko irteera ofiziala egitea Pazko Egunean egiten du, aurten hilaren 12an. Santutegitik 16:30ean Baraibarrerako bidea hartzen du eta gero Nafarroan barna herriz herri ibiltzen da. Baina osasun krisiak eta etxean egoteko aginduak plan guztiak aldatu ditu. Pazko Egunaren aurretik aingeruaren irudiak egiten zituen bisita guztiak udazkenera pasa dituzte. Eta santutegiko arduradunak eta Aralarko Deun Mikel Goiaingeruaren Kofradiako kideak alarma egoerarekin zer gertatuko zain daude, herriz herriko bideari ekiteko edo ez. Esaterako, maiatzaren lehenean Arakil ibarreko herrietan egon ondoren, Oskiako ermitan elizkizuna izaten da.\nBestalde, Aste Santua dela eta, santutegian egiten diren elizkizunetara ere jendea joan ohi da. Baina horiek ere bertan behera daude alarma egoera indarrean den bitartean.\nGizartea Etxarri Aranatz Iturmendi Olazti Ziordia\nAlde Zaharreko festak bertan behera\nGuaixe mar 30 Altsasu\nOsasun krisia dela eta Altsasuko Udalak egitarau ofizialeko ekitaldiak ez antolatzea erabaki du.


Elizondoko Santiago bestak uztailaren 24tik 28ra ospatuko dituzte - Erran.eus\nElizondoko Santiago bestak uztailaren 24tik 28ra ospatuko dituzte\nTtipi-Ttapa.Xorroxin 2018-07-23 11:06\nTxupinazoaren ondotik, erraldoi konpartsak itzulia eginen du.\nAstearte eguerdian botako den txupinazoaren eta Baztan-zopen ondotik, erraldoi konpartsak itzulia eginen du\nBaztandarren Biltzarrari txanda hartuz, Elizondoko Santiago bestek segida emanen diote ospakizun giroari Baztanen. Uztailaren 24tik 28ra ospatuko dituzte bestak Elizondon. Astearte eguerdiko txupinazoarekin hasi eta larunbateko zikiro-jate eta bertze ekitaldiak bitarte, bortz egunez izanen da ederki pasatzeko aukera.\nUZTAILAK 24, asteartea\n12:00 Txupinazoa eta Baztan-zopak. Ondotik Konpartsarekin itzulia. (Uda-letxetik abiatu eta Jaime Urrutia, Ziga Plaza, Txokoto, Braulio Iriarte, Opoka, Santiago Karrika eta Francisco Joaquin Iriarte Adinekoen Egoitza). 16:00 Haurrendako ikuskizuna plazan: Oliver magoa. 17:30 Oliver magoa Francisco Joaquin Iriarte Adinekoen Egoitzan. 19:30 Karrikadantza: konpartsak, txistulariek, gaiteroek, txarangak, bandak... lagunduta. (Herriko Etxea, Jaime Urrutia, Ziga Plaza, Eliza, Santiago Karrika, Herriko Plaza, Jaime Urrutia, Francisco Joaquin Iriarte Adinekoen Egoitza). 20:00 Salbea Elizan. Elizondoko Abesbatzak, Isabel Lacarren zuzendaritzapean, Eslavaren Salbea eta Santiagoren Ereserkia kantatuko ditu, organoan Felix Txoperena, eta Recreo de Elizondo musika bandaren laguntza izanen duelarik. Ondotik, Karrikadantza eta Erraldoien dantza plazan. 20:30 Arratsaldeko txupinazoa eta txistorrada. 23:30 Bide Bakarra, Velozet, Willis drummond eta Dj Xinto eta Dj 2octal taldeen kontzertuak plazan.\n09:30 Argisoinuak. 10:30 Karrikadantza. (Herriko Etxea, Jaime Urrutia, Herriko Plaza eta Eliza). 11:00 Meza nagusia Elizan. Elizondoko Abesbatzak, Isabel Lacarren zuzendaritzapean, organoan Felix Txoperena eta Elizondoko Recreo Musika Bandaren laguntzaz Misa de Eslava eskainiko du. 12:00 Karrikadantza Sokarekin batera. (Eliza, Santiago Karrika, Herriko Plaza, Jaime Urrutia eta Francisco Joaquin Iriarte adinekoen egoitza). 12:30 Plazako ekitaldia: Soka-dantza, Mutil-dantzak eta Erraldoien-dantza Elizondoko Bandaren laguntzarekin. Ondotik, luntx herrikoia. 17:30 Xomorro zirku tailerra Merkatuko plazan. 18:00 Herri-kirolak Iriarte pilotalekuan: Euskal Herriko emakumezkoen arpana txapelketa. Nafarroako gizonezkoen eta emakumezkoen lokotx biltze txapelketa. 19:30 Bertso Show musikatua plazan (euria egiten badu Arizkunenean). Aurkezlea: Haritz Casabal. Bertsolariak: Arkaitz Oiarzabal, Miren Amuriza, Egoitz Zelaia eta IÒigo Manzisidor. Musikariak: Ixak Arruti eta Gari Otamendi. 21:00 Dantza herrikoiak Ziga plazan. 22:00 Mutil-dantzak plazan. 23:00 Tirri & Tery Kuarteleko zelaian. 23:00 Txamukos mariatxiak Plazan. 01:00 Dantzaldia Oharkabe taldearekin plazan.\nUZTAILAK 26, ortzeguna\n09:30 Argisoinuak Beartzunen. 11:00 Erraldoi eta buruhaundien konpartsa (Francisco Joaquin Iriarte adinekoen egoitza, Santiago Karrika, Opoka, Mendinueta, Benito Menni Zentroa, Merkatuzelai, Legate, Xalbador, Txokoto, Santiago, Maria Azpilkueta eta Lanbide Eskola). 11:00-14:00 Igerilekurako sarrera librea. Haurrendako uretako puzgarriak izanen dira. 14:00 Kuadrillen bazkaria Kuarteleko zelaian. 17:00 Ginkana plazan, 8-15 urte bitarteko haur eta gaztetxoendako. 19:00 Txokolatada Ahaztuen plazan. 18:00 Poteoa Burrunba elektrotxarangarekin elkartez elkarte parketik abiatuta. 20:00 Baztango dantzariak Plazan. 21:00 Dantza Herrikoiak Ziga Plazan. 22:00 Mutil-dantzak plazan. 23:30 Foisis jaunak (Itoitz tribute) Plazan. Ondotik, dantzaldia Ezinke taldearekin plazan.\nUZTAILAK 27, ortziralea\n09:30 Argisoinuak. 11:00 Erraldoi eta buruhaundiekin ibilaldia. (Lanbide Eskola, Akullegi, Santiago, Datuzelai, Santiago, Saskaitz Plaza, Santiago, Berekotxea Gotzaia, Paularena, Herriko Plaza, Pedro Axular, Giltxaurdi, Galartza, Adinekoen Egoitza). 11:30 Bertso saioa Francisco Joaquin Iriarte adinekoen egoitzan. Ondotik, Joxe Angel akordeolariak alaituriko bazkaria. 12:00 Ludoteka Iriarte pilotalekuan: puzgarriak, pirata ludoteka, giza futbolina, la barredora, zezen mekanikoa eta ate erraldoia baloi jaurtitzailearekin. 12:00 Elizondoko Recreo musika bandaren emanaldia plazan. (Euria ari badu Arizkunenean izanen da). 13:00 Bermuta. Baztango emakume kirolariekin topa! 15:00 Bazkari autogestionatu feminista plazan (norberak bere bazkaria etxetik ekarri dezala, edaria egonen da). Ondotik mikro irekia. Animatu eta ekarri musika-tresnak. 16:00 Ludoteka Iriarte pilotalekuan: puzgarriak pirata ludoteka, giza futbolina, la barredora, zezen mekanikoa eta ate erraldoia baloi jaurtitzailearekin. 16:30 Elizondoko VIII. Mus txapelketa Xalbador karrikan, Falfara elkarteak antolatuta (adin guziendako). 18:00 Bertso triki-poteoa (ekarri zure mozorroa). Musikariak: Maialen Kamino eta Lorea Goienetxe. Bertsolariak: Alazne Untxalo, Eli Pagola eta Saioa Alkaiza. 17:30 Pilota partidak Trinkete Antxitonean: Txaruta pilota eskolako finala. Eta ondotik, paxaka: Baztan Vs Azkaine. 19:30 Kantaldia: Lamia. 19:30 Nafarroako XIII. erremonte txapelketa: Promozioko kanporaketa: Eloy-Juanenea eta Etxarri-Garces. Lehen kategoriako kanporaketa: Urriza-Azpiroz eta Urtasun-Barrenetxea IV. a (ADANOren alde antolatutako jaialdia). 21:00 Dantza Herrikoiak Ziga Plazan. 22:00 Mutil-dantzak plazan. 00:00 Kontzertuak plazan: Ni Yuta Ni Tuya, Ane Guria eta Azukre beltxarana taldeen eskutik.\n09:30 Argisoinuak. 11:00 Erraldoi eta buruhaundien ibilaldia (Herriko Etxetik abiatu, Jaime Urrutia, Opoka, Erlategi, Baztan Berri, Maurixio eta Felix plaza, Abartan, Xalbador karrika, Giltxaurdi eta Adinekoen Egoitza). 11:00 Munduko XXII. Kanika Txapelketa Merkatu Zelaian. 14:00 Zikiro jatea Iriarte pilotalekuan. 17:30 Plazan haurrendako ipuin kontalaria: Super laguna. 21:00 Dantza herrikoiak plazan. 22:00 Mutil-dantzak plazan. 00:00 Gizajua ni eta kalejira. 02:00 Kontzertuak: EH Sukarra eta Dj Reimy.\nMikel Ortega, Jo ala Jo kultur elkarteko kidea: «Genero ikuspegia irauliz, haurrei bertze eredu bat eman nahi izan diegu»\nImanol Arretxea Goñi, Besta batzordeko kidea: «Besta Batzordeko ateak lan egiteko gogoa duten guztiendako zabalik daude»\nBaztango Talde Ferminista: «Elkarrekin antolatzeko, indartzeko, zaintzeko eta libreki gozatzeko deia egiten diegu emakumeei*»\nElizondoko bestak hizpide izan ditugu Alazne Sansiñena alkatearekin.\nXorroxin irratia 2018 uzt 23 Baztan Elizondo\nNaxara Aleman Irisarrirekin solastatu gara, Elizondoko Santio bestetako altxaferoa bota aitzinetik\nXorroxin irratia 2018 uzt 24 Baztan Elizondo


EiTBk Klima aldaketaren inguruko adierazpena sinatu du martxoaren 5ean\nEiTBk klima aldaketaren inguruko adierazpena sinatu du\nPublikatuta: 2019/03/05 12:17 (UTC+1) Azken eguneratzea: 2020/09/24 12:10 (UTC+2)\nKazetaritzaren jarduna hobetzen eta hedabideek fenomeno honen aurrean duten funtzio soziala betetzen laguntzeko, beste hainbat komunikabiderekin batera, agiriarekin bat egin du EiTBk.\nEiTBk klima aldaketaren inguruko adierazpena sinatu du. Argazkia: EFE\nKazetaritzaren jarduna hobetzen eta hedabideek klima-aldaketaren aurrean duten funtzio soziala betetzen laguntzeko xedez, Ecologia y Desarrollo Fundazioa (ECODES) eta Universidad Complutenseko 'Komunikazio Sozialaren Bitartekotza Dialektikoa' Ikerketa Taldeak, espezializatutako kazetari eta komunikatzaile talde baten lankidetzarekin, adierazpen horren puntuak betetzeko konpromisoa hartu dezatela proposatu diete enpresa eta profesionalei.\nAdierazpenaren sinadura ekitaldia astearte honetan (martxoak 5) izan da Donostian, Iñaki Arriola Eusko Jaurlaritzako Ingurumen, Lurralde Plangintza eta Etxebizitzako sailburua, Elena Moreno Ingurumeneko sailburuordea, Cristina Monge ECODES fundazioko Hitzaldien zuzendaria eta Gemma Teso Madrilgo Universidad Complutenseko ikerlaria buru zituela.\nHalaber, sinatzaileen ordezkariak ere bertan izan dira: EiTBrekin batera, Agencia EFE, Atresmedia, APIA, Cadena Cope, Grupo Noticias, Gara, Cartv, CtXt, El Correo, El Diario Vasco, El País, El Periódico, eltiempo.es, Ethic, Infolibre, Europa Press, La Razón, La Vanguardia, Servimedia eta Voz Populi. Gainerako hedabide eta komunikazio taldeek dokumentuarekin bat egiteko aukera dute oraindik.\nAdierazpen horretan honako hamar puntu hauek biltzen dira:\n1- Klima aldaketari buruzko kalitatezko informazioaren maiztasuna eta jarraitutasuna sustatzea. Horretarako, atal finkoak ezarri behar dira idatzizko prentsan eta prentsa digitalean, baita irrati eta telebista programetako eskaletetan ere, jasangarritasunarekin eta klima aldaketarekin lotutako gaiak jorratzeko, aukeran dauden ikus-entzunezko formatu eta formula narratiboak erabiliz, informazio-pieza klasikotik harago joanez. Gisa berean, oso interesgarria da transmedia edukiak lantzea, publiko mota guztietara iritsi ahal izateko eta a priori konplexuak izan daitezkeen kontzeptuak hobeto azaltzen laguntzeko.\n2- Klima aldaketaren inpaktuak ez ezik, horien kausak eta irtenbideak ere azpimarratzea. Normalean, hedabideek ondorioetan jarri ohi dute arreta, eta horrek izaera katastrofista ematen die klima aldaketari buruzko albiste gehienei. Beraz, aberasgarria izango litzateke kausak eta irtenbideak proportzio berdinean jorratzea, alarmarekin batera aukeran dauden alternatibak ere aurkeztuz. Gisa berean, arazoari lotutako emozio negatiboek kontrapisu positibo bat izan dezakete, baldin eta klima aldaketa gizarte-aldaketarako motor gisa aurkezten bada.\n3- Arazoa klima-justiziaren ikuspuntutik begiratzearen alde egitea. Horretarako, inpaktuen giza dimentsioak komunikatu behar dira, klima aldaketak osasunean, ekonomian, ura eskuratzeko bidean, elikadura-segurtasunean eta migrazio-fluxuetan dituen inpaktuei buruzko informazioa eta eztabaida ikuspuntu etiko batetik sustatuz.\n4- Klima aldaketaren fenomenoa espazio eta denbora aldetik hurbilak diren errealitateekin konektatzea, horren bidez erakusteko klima aldaketa ez dela etorkizuna, oraina baizik. Horretarako, banakako, tokiko eta eguneroko ekintzak lotu behar dira klima aldaketari sortzen dioten inpaktuarekin, eta hori ikuspegi positibo batetik egin behar da, hau da, erakusten zer-nolako onurak ekartzen dituen emisioen murrizketak eguneroko ekintza arruntetan, hala nola erosketetan, edo garraiobide jasangarriagoen erabilerak dituen onurak; hori, gainera, kontakizun horiek bizitzako historia errealekin pertsonalizatuz egin behar da.\n5- Herritarrek abiatutako edo gidatutako ekimenak hedatzea. Klima aldaketari buruzko informazioaren lehentasunezko esparrua gehienbat politikoa dela kontuan hartuta, goitik behera informatzeko joera dago, hots, gobernatzaile edo agintariengandik gobernatuengana informatzeko joera. Beharrezkoa da hedabideek bistaratu eta hedatzen lagundu dezatela behetik gora abiatutako edo gidatutako ekimenak.\n6- Kazetaritza kritiko eta independentea defendatzea:\na. Egiatasunarekin konprometitutako kazetaritza defendatu behar da, enpresa kutsatzaileek ordaindu eta greenwashing-a sortzen duten edukietatik urrunduta.\nb. Simetriari uko egin behar zaio: nazioarteko komunitate zientifikoaren gehiengo zabal batek frogatutzat jotzen ditu aldaketaren larritasuna, kausak eta ondorioak, eta horrek kentzen die hedabideei oreka faltsu bat bilatzeko beharra.\nc. Agerian utzi behar da ekonomia, politika edo publizitatearen alorreko diskurtsoaren negazionismoa, klima aldaketaren arazoaren kausa, inpaktu eta irtenbideen inguruan dagoen ziurtasun zientifikoa oinarritzat hartuta.\nd. Enpresen gizarte-erantzukizunaren politikekin bat datorren publizitatea sustatu behar da, Jardunbide Egokien Kodea betetzearen alde egiteaz batera, ingurumen-argudioak haien komunikazioetan erabiltzeari dagokionez.\n7- Klima aldaketari buruzko ikerketa zientifikoa dibulgatzea. Hedabide bakoitzari egokitutako formatu narratiboak erabiliz, proposatzen da honako hauek komunikatzea: gauzatzen diren proiektu zientifikoak, aurkikuntzak eta lortutako emaitzak, adostasun zientifikoa, IPCCren Txostenen sendotasuna eta horien ebaluazio-metodologiak; halaber, proposatzen da horien edukia garbi azaltzea. Gisa berean, beharrezkoa da espainiar unibertsitate eta ikerketa-zentroetan sortzen ari den ikerketa zientifiko mardula dibulgatzea; horrek, gainera, motibazioa ematen die ikertzaileei euren lanarekin jarraitzeko.\n8- Fenomenoa ulertzeko beharrezkoa den terminologia espezifikoa jendarteratzea. Beharrezkoa da trantsizio ekologikoa ahalbidetzeko funtsezkoak diren kontzeptu batzuk dibulgatzea, herritarrei klima aldaketari buruzko informazioa ulertzen laguntzeko: 'Berotegi-efektua', 'Karbono-aztarna', 'Aztarna ekologikoa', 'Deskarbonizazioa', 'BEG emsioak' eta 'Per capita emisioa', beste batzuen artean.\n9- Klima aldaketa muturreko fenomeno meteorologikoekin konektatzea. Nahiz eta alarmismoa eta klima-ikuskizuna saihestu behar diren muturreko episodio meteorologikoei buruzko informazioan, horiek aukera eskaintzen dute 'eguraldia' eta 'klima' kontzeptuen artean dagoen aldea azaltzeko, eta azpimarratzeko muturreko fenomeno horiek gero eta maizago gertatuko direla eta gogorragoak izango direla klima aldaketaren ondorioz.\n10 -Erredakzio espezializatuak. Klima aldaketari buruzko informazio zorrotzak eta kalitatezkoak segurtatu ahal izateko, beharrezkoa da profesionalei gai horietaz informatzea ahalbidetzen dien kazetaritza forma bat mantentzea. Proposatzen da erredakzioetako zientzia- eta ingurumen-kazetaritzaren atalak indartzea, etengabe eguneratzen diren kazetari espezializatuekin; halaber, proposatzen da profesional guztiei zeharkako prestakuntza ematea, zeren klima aldaketak modu gero eta garbiagoan erakusten baitu bere zeharkako izaera. Berokuntza globala gai konplexu bat da, diziplina ugari hartzen dituelako barne, batzuetan oso gai teknikoekin. Lan independente zorrotz eta kalitatezkoa segurtatzeko modurik onena da hori garatzeaz arduratzen diren informazio-profesionalei ordainsari duina bermatzea.


Gozatu sentsazio eta emozioez | Ibaizabal\nGozatu sentsazio eta emozioez\nNoiz argitaratua 2020/10/19\nIbaizabal argitaletxeak bederatzi lan berri kaleratu ditu, eta oso harrera ona izan dute\n“Arrain zuri txikiak gauza asko daki”: Guido Van Genechtenek idatzita eta irudiztatu du lana.\n“Untxiño laguntzaile aparta”: John Bond egile eta ilustratzailearen azken lana.\n“Lorea doktorearen botika-kutxa”: Miriam Mosse egileak idatzi eta Deborah Allwrightek irudiztatu du liburua.\n“Wandari hitzak trabatu zaizkio”: Lucy Rowland idazlearen eta Paula Bowles ilustratzailearen lana.\n“Ez deitu niri Ttotto ttiki!”: Sean Taylorrek idatzi eta Kate Hindleyk irudiztutako albuma.\n“Bat baino ez da!”: Tracey Corderoy egilearen eta Tony Neal ilustratzailearen azken lana.\n“Adur, haizearen beldur”: Pamela Butchart idatzitako eta Kate Hindleyk ilustratutako liburua.\n“Bizitza”: Cynthia Rylant idazlearen eta Brendan Wenzel ilustratzailearen lana.\n“Alizia Herrialde Miresgarrian”: albuma Lewis Carrollek idatzi eta Chris Riddellek irudiztatu du.\nZornotzan, 2020ko urrian. Honek jarraitzen du sasoi paregabea izaten istorio berriak ezagutzeko eta leku harrigarrietara bidaiatzen uzteko. Uste duzu edozein pertsonak, edozein adinetan, edertasuna behar duela, mundua bizitzeko leku egokiago bilakatzeko? Atsegin duzu irakurraldiak familiarekin edo lagunekin partekatzea, ala nahiago duzu bakarrik zaudela irakurtzea? Ilustratutako album hauetako edozein irekitzera gonbidatzen zaitugu, eta, hala, sentsazioz eta emozioz beteriko munduari begiratzera, eta hura irudikatu eta sentitzera.\nIbaizabalek jarraitzen du euskarazko album ilustratuen aldeko apustua egiten, eta, aurten, bederatzi nobedade argitaratu ditu:\nArrain zuri txikiak gauza asko daki. Guido Van Genechten egilearen eta ilustratzailearen lana da. Koloreei, zenbakiei, objektuek espazioan duten kokapenari edo emozio batzuen izenari eta identifikazioari buruzko oinarrizko lehen ezagutzak geureganatzeko, bai eta itsas animaliak ezagutzeko ere.\nUntxiño laguntzaile aparta. John Bond egilearen eta ilustratzailearen azken lana da. Pertsonaia protagonistarekin identifikatzeko, bere zorroztasunagatik eta indar mentalagatik, “nagusien” lan garrantzitsuak egiteko duen pasioagatik eta etxean laguntzeko nahiagatik.\nLorea doktorearen botika-kutxa. Miriam Moss egilearen lana, Deborah Allwrightek irudiztatua. Lagundu Loreari bere lagunak zaintzen, eta ezagutu zaintzeak eta inguratzen zaituztenez arduratzeak duen garrantzia.\nWandari hitzak trabatu zaizkio. Lucy Rowlandek idatzi eta Paula Bowlesek irudiztatu du albuma. Sorginen, edabe magikoen klaseen eta zenbait oztopo –besteak beste lotsa edo geldiarazten gaituzten beldurrak– gainditzen dituen adiskidetasun harremanen istorio dibertigarria.\nEz deitu niri Ttotto ttiki! Sean Taylorek idatzi eta Kate Hindleyk irudiztatu du lana. Irakurleak txakurrarekin duen enpatia sustatzen du istorio honek. Hura helduez lotsatzen da, bere espeziekoekin batzen denean.\nBat baino ez da! Tracey Corderoy idazlearen eta Tony Neal ilustratzailearen azken lana. Gizarte jokabideei eta bizikidetza arauei buruz hausnartzeko. Edozein ekintzak du balioa, bai eta guztiongan eragina izan dezakeen inpaktu negatiboa edo positiboa ere.\nAdur, haizearen beldur. Pamela Butchart egileak idatzi eta Kate Hindleyk irudiztatu du lana. Adiskidetasunak, baikortasunak eta bizitzaren gozamenak duten garrantzia uzten du agerian, bizitzak arriskuak eta gorabeherak dituela jakinik ere. Beldurrak gainditzeari buruzko istorioa; umore handiz eta freskotasunez kontatzen da.\nBizitza. Cynthia Rylantek idatzi eta Brendan Wenzelek irudiztatu du albuma. Bizitzari eta naturari buruzko testu poetikoa da; bizitzaren zailtasunei eta inguratzen gaituzten paisaia ederrei buruz hausnartzeko aukera ematen digu.\nAlizia Herrialde Miresgarrian. Lewis Carroll egilearen eta Chris Riddell ilustratzailearen lana da. Lan hau duela 150 urte baino gehiago hasi zen ume eta helduak liluratzen; gaur egun ere, oraindik, mundu osoan istorio atseginetako bat izaten jarraitzen du. Chris Riddellen irudi adierazgarriek testu ahaztezin honen umore zentzugabea eta ederra nabarmentzen dute.\nAnimatu eta ezagutu proposamen hauetan ezkutuan dauden emozio eta sentsazioak. Emozio eta sentsazio horiek hazten, beldurrak eta estutasunak gainditzen, maitatzen eta inguratzen zaituztenak baloratzen lagun diezazukete; azken batean, bizitzen eta amets egiten lagunduko dizute.


'Booktuber' izateko lehen urratsak egiteko deia - Debagoiena - Goiena.eus\nMireia Bikuña 2017-04-28 09:10\nYoutuberrak gizartean barneratuta dauden garai honetan, beste kontzeptu bat dator ate joka: booktuber izatearena. Bideoak igo ordez, liburuen iruzkinak edo kritikak sarera igotzen dituzten pertsonak dira. Ikus-entzunezkoak erabiltzen dituzte irakurritako liburuei buruzko iritzia emateko.\nBada, irakurzaletasuna, ikus-entzunezkoak eta Youtube baliatuz, Booktuberboom lehiaketa deitu dute, lehen aldiz, EAEko liburutegiek eta Galtzagorri elkarteak.\nYoutube plataforman zintzilikatzen den liburu bati buruzko kritika edo iruzkina da booktube-a; eta liburu hori gomendatzeko bere buruari bideo-grabazioa egiten dion pertsona da booktuber-a.\nHori guztiori azpikultura digital baten batzen hasi da. Alegia, euren esperientzia literarioak besteekin konpartitzeko sare eta plataforma berriak sortzen diharduten neska-mutikoak dira.\n14 eta 18 urte artekoendako\nBooktuberboom lehiaketa 14 eta 18 urte arteko gazteendako da. Parte hartu gura dutenek euskarazko liburu bat irakurri eta horri buruzko booktube bat sortu beharko dute. Bideoaren iraupena, gehienez, minutu eta erdikoa izango da, eta booktuberboom.Wordpress.com helbidean dagoen izen-emate orria beteta bidali beharko da. Urriaren 24an bukatuko da epea.\nJasotako bideo guztiak Creative Commons lizentziapean argitaratuko dira, ikusleen botoen bidez, sarietako bat banatu ahal izateko. Bestea epaimahaia osatuko duten hiru adituk aukeratuko dute.\nDeialdia egin ostean, eta lehiaketa sustatze aldera, hiru herritan elkartuko dira. Horietako lehena maiatzaren 5ean Arrasaten izango da, 18:30etik 20:30era arte.\nBooktuber gazte batek gidatuko ditu saioak eta iruzkin bat egiteko argibide guztiak emango ditu: bideoa nola grabatu, nola berba egin komentarioa ulergarria izan dadin, testua nola idatzi gutxieneko eta gehiegizko denborara mugatzeko...\nBeste bi deialdiak maiatzaren 12an Tolosan eta 19an Deustun egingo dira.\nIkastetxeetan ere bai\nIrakurzaletasuna bultzatzeko duen garrantziaz oharturik, ikastetxeetan ere hasi dira fenomeno horrekin lanean. Adibidez, Madrilgo Lycee Français ikastetxean Libres como Libros plataforma sortu dute irakasleen eta ikasleen artean.


Bakioko Udala - Zamalanetarako ordutegia eteten da\nZamalanetarako ordutegia eteten da\nOinezkoen eta Ibilgailuen Zirkulazioko Udal Ordenantzaren 40. artikuluaren arabera, merkantzien zamalanak 8:00etatik 20:00etara bitartean egingo direla ezarrita dago, horretarako seinaleztatutako guneetan.\nHala ere, COVID-19k sortutako alarma soziala dela eta, martxoaren 14ko 463/2020 Errege Dekretuan (osasun-krisia kudeatzeko alarma-egoera deklaratzen duena) jasotako neurriak hartzera behartu du; izan ere, Udalak ahal duen guztia egin behar du Bakioko herritarren ongizatea babesteko, eta, testuinguru horretan, oinarrizko ondasunen hornidura errazteko neurri egokiak hartu behar ditu.\nHori dela eta, Alkatetza honek, Toki Araubidearen Oinarriak arautzen dituen Legearen 21.1.s) artikuluak ematen dizkion eskumenen babesean, honako hau xedatu du:\nUdalerriko merkataritza-establezimenduetarako salgaien zamalanetarako ezarritako ordutegia bertan behera uztea; hala, zamalanetarako ordutegirik ez da egongo horretarako seinaleztatutako guneetan, eta edozein ordutan egin ahal izango da.\nOrdutegi hori 8:00etatik 20:00etara bitartean berrezarriko da COVID-19k eragindako osasun-alarma desagertzen denean.\nBandoa (PDF 104KB)


artikuluak - Varydex\nGune ofiziala Varydex\nBarizeen arrazoiak, gaixotasunaren argazkia. Benetako lesioen sintomak. Zainen tratamendua: benda elastikoa, konpresio galtzerdiak, kirurgia.\nBarizeen arazoari buruz: gaixotasunaren arrazoiak eta sintomak, nola arriskutsua den. Nola tratatu barizeak etxean: errezeta eraginkorrak folk erremedioak eta horien erabilera.\nArtikuluan hankako barizeak tratatzeko folk erremedio eraginkorrak deskribatzen dira kanpoko eta barruko erabilerarako.\nBarizeak tratatzeko metodo modernoak\nHanketako barizeak tratatzeko metodoak: terapia metodo kontserbadore eta kirurgiko eraginkorrak.\nPosible al da beheko muturreko barizeekin fitness egitea\nBarizeetarako sasoia ez da gaixo guztientzat onartzen. Kirol mota hau egin aurretik, zure medikuarekin kontsultatu behar duzu zure kasuan sasoian aritzea posible den. Posible al da barizeak garaitzea fitnessaren laguntzarekin: gomendio baliagarriak.\nHanketako barizeen arrazoiak eta ezabatzeko metodoak\nZer da barizeak? Zein dira gaixotasunaren arrazoiak? Gaixotasunaren sintomak eta tratamendua.\nBarizeak tratamendu konplexuaren sintomak, arrazoiak eta hainbat metodo.\nBeheko muturreko barizeak - sintomak, arrazoiak eta tratamenduaren ezaugarriak\nBeheko muturreko barizeak: arrazoiak, zeinuak eta sintomak, terapia aukera eraginkorrak eta prebentzio neurriak.\n27 Iraila 2021\nBeheko muturretako barizeak tratatzea: arrazoiak, sintomak, gaixotasunaren prebentzioa\nBarizeak gaixotasun arriskutsua da eta garaiz tratatu behar da. Jende gutxik antzeman dezake patologia hori hasierako etapetan. Nola identifikatu gaixotasuna, eta zergatik gertatzen da? Beheko muturreko barizeak - tratamendua, prebentzioa eta diagnostikoa.\n26 Iraila 2021\nHanka zainak barizeak kentzeko kirurgia motak\nBarizeak egiteko esku-hartze kirurgiko motak: flebektomia, eskleroterapia, laser endovasalaren koagulazioa. Adierazpenak eta kontraindikazioak, kirurgiarako prestaketa, errehabilitazioa eta konplikazio posibleak, berrerortzea prebenitzea, gaixoen berrikuspenak.\n25 Iraila 2021\nBarizeak tratatzeko metodo ez-kirurgiko modernoak\nHanketan barizeak dituzu? Eman gaixotasunari borroka - irakurri artikulua barizeak kirurgiarik gabe tratatzeko metodo modernoenei buruz, baita ez-ohiko metodo eraginkorrei buruz ere.\nBarizeak: zer ez da onartzen eta zer onartzen da?\nZer ezin da eta zer egin hanketako barizeekin? Barizeei buruzko arauak eta gomendioak jarraitu behar dira.\nBarizeak eta nola tratatu\nZer da barizeak? Barizeak tratatzeko, baita prebentzio eta berreskurapen metodoak artikuluan jakin behar duzun guztia.\nBeheko muturretako barizeei buruz eskuragarri\nEstatistiken arabera, munduko emakumeen% 26-28k eta lan egiteko adinean dauden gizonen% 10-20k barizeak dituzte.\nBarizeak, haren arrazoiak eta arrisku faktoreak. Tratamendu modernoa, folk metodoen erabilera, dieta.\nBarizeak: tratatzeko metodo alternatibo eraginkorrak\nBarizeak tratatzea: barne eta kanpoko erabilerarako ohiko medikuntzako errezetak.\nHanketako barizeak nola hasten diren, gaixotasuna garatzea saihesteko neurriak\nHanketako barizeak nola hasten diren, gaixotasuna kentzeko gomendio eraginkorrak. Gaixotasuna garatzea saihesteko zer neurri eraginkor hartu behar diren aholkatzea.\nNola eraginkortasunez kentzeko hanka zainak barizeak\nBarizeak kentzeko modu dezente daude. Gaitz horri aurre egiteko laguntza behar baduzu, irakurri artikulu hau.\nEskatzeko Varydex 50% deskontua\nBarizeen sintoma ikusgarriak lasaitzen ditu


Kazetarien Euskal Elkargoak eta Euskal Kazetarien Elkarteak tokiko esparruan egiten den kazetaritza digitalari buruzko mahai-ingurua antolatu dute\nAbuztuaren 26tik 30era Gasteizen burutuko diren 'Kazetaritza, bertatik bertara' jardunaldien parte izango da.\nIker Rioja (El Diario Norte) eta Jesús Barredo (Radio Vitoria) kazetari arabarrak eta Aritz Martínez de Luna Alea Astekaria-ko (TOKIKOM) zuzendaria izango dira ekintza honetako parte-hartzaileak.\nGaurko gaiak aztertuko dira jardunaldiotan, hala nola uraren krisia, Ekialde Ertaina, populismoak eta 'fake news' direlakoak.\nAbuztuak 26, astelehena, arratsaldeko 19:00etan 'Kazetaritza digitala toki mailan' izenburupeko mahai-ingurua burutuko da Gasteizko Europa Jauregian, Kazetarien Euskal Elkargoak eta Euskal Kazetarien Elkarteak antolatuta. Iker Rioja (El Diario Norte), Jesús Barredo (Radio Vitoria) eta Aritz Martínez de Luna (Alea Astekaria, TOKIKOM) profesional arabarrak izango dira ekintza honetako parte-hartzaileak. Olga Jiménez (freelance) kazetaria ere bertan izatekoa zen baina azken uneko arazo pertsonalak direla eta ezin izango du bere ikuspuntua eman. Daniel González, EFEko kazetaria eta Kazetarien Euskal Elkargoko zein Elkarteko Arabako ordezkaria, izango da moderatzailea.\nIdeia nagusia beraz, lau aditu eta moderatzaile batekin mahai-ingurua osatzea da eta zenbait galdera egitea adituak erantzun ditzaten. Herritar guztiei irekitako ekintza da, aste osoan antolatuko direnen modura.\nIzan ere, mahai inguru hau Kazetaritza, bertatik bertara jardunaldien baitan burutuko da Arabako hiriburuan. Abuztuaren 26tik 30era arte, kazetariek, prentsa-argazkilariek eta berriemaileek gaurkotasun informatiboa aztertuko dute, hala nola uraren krisia, Ekialde Ertaina, populismoak eta 'fake news' direlakoak.\nOspe handiko kazetariak eta prentsa-argazkilariak etorriko dira Kazetaritza, bertatik bertara jardunaldien zazpigarren ediziora, informazio mota horretan esperientzia luzea dutenak: Pedro Armestre, Mónica García Prieto, Jesús Nuñez Villaverde, Sandrine Morel eta Karlos Zurutuza.\nKalean bertan Pedro Armestre prentsa-argazkilari galiziarraren argazki-erakusketa jarriko da, 'Haurren ezkontzak' izenburuarekin. Sierra Leonako hegoaldeko neska eta emakumeen egoera ikusarazi nahi du erakusketak. Gasteiz hiribidean ikusi ahalko da, Europa biltzar jauregiaren ondoan, abuztuaren 12tik irailaren 1era arte.\nKAZETARITZA BERTATIK BERTARA Jardunaldietako liburuxka


Terminoen hiztegia - Letra A - Espainiako Normalizazio Erakundea (AENOR)\nEspainiako Normalizazio Erakundea (AENOR)\nEspainiako Normalizazio Erakundea (AENOR).Irabazi-asmorik gabeko erakunde espainol, pribatu eta independentea. Estatu, Europa eta mundu mailako onarpena du, eta normalizazio eta ziurtagiritze (N+C) jardueren bitartez, enpresen eta haien produktu eta zerbitzuen kalitatea hobetzen, bai eta ingurumena zaintzen eta horrela gizartearen ongizatea zaintzen laguntzea da bere helburua. Hona hemen elkartearen estatutuetan zehazturiko helburuak: Espainiako normalizazioa gauzatzea, Europa eta mundu mailan egindakoarekin koordinatuta. Produktuen, zerbitzuen, pertsonen eta sistemen, bai eta ingurumen arloko ziurtagiritze era desberdinak sustatu eta garatzea. Nazioarte mailako eta herrialde mailako N+C arloko erakundeetan Espainiaren parte-hartzea bultzatzea. Estatuko eta erkidegoko administrazioekin lankidetzan aritzea finkotasun handiagoa lortzeko. 1986ko otsailaren 26ko Industria eta Energia Ministerioaren Ordenak jarduera horiek egiteko izendatu zuen, 1614/1985 Errege Dekretuari jarraituz, eta normalizazio eta ziurtagiritze erakunde gisa onartu zuen 2200/1995 Errege Dekretuak, Industriako 21/ 1992 Legearekin bat.